text:
de Màuru Piredda
Chie est Jeremy Corbyn l'amus naradu in “sa gazeta” de su 18 de austu. Ite at fàghere dae como in susu est galu chitzo pro lu nàrrere. Finamentas ca b'at de ischire si sos figiolos de Tony Blair e Neil Kinnock ant a resìstere a custa furriada a manca in intro de su Labour o ant sighire in foras s'àndala issoro. Sa noa est chi Corbyn at otènnidu una vitòria manna cun su 59,5% de sas preferèntzias (251.417) colende·nche de meda a Andhy Burnham (19%, 80.462), a Yvette Cooper (17%, 71,928) e a Liz Kendall (4,5%, 18,857).
Sa dereta interna, impudada·si de àere abertu custas eletziones a sos esternos a su partidu, fiat timende chi sos cunservadores nch'aerent imbiadu sas “trupas cammelladas” issoro pro alterare su votu. Còntigas, ca sa burocratzia at chircadu in cada manera de parare petorras cara a sa mobilitatzione militante giovanile in favore de su candidadu sotzialista. Ma Corbyn no at bìnchidu petzi intre sos “registrados” (cun 80mìgia votos in prus de Cooper): issu at òtènnidu 121.751 preferèntzias intre sos “membros” (segundu Burnham cun 55.698 votos) e 41.217 intre sos “afiliados” a sos sòtzios e a sos sindacados (torra Burnham segundu, cun 18.604).
Custu resurtadu non est de badas. B'at, in sa Grandu Bretagna, una mudada radicale a livellu polìticu. A su chi essit a campu dae una chirca, publicada in su situ Lord Ashcroft Polls, su 43% de sos eletores pensat chi, cunforma a su Labour, un'alternativa radicale sotzialista diat pòdere bìnchere sas eletziones. E, bincat o nono, diat èssere cosa bona pro su 52% de sos eletores, pro su 71% de sos fideles a su partidu e pro su 55% de sos chi in custos annos ant seberadu de votare a àtere (intre sos chi ant votadu Ukip sa pertzentuale si nch'àrtziat a su 59%). Est a nàrrere: b'at àpidu unu bòidu e a Corbyn li tocat a lu prenare.


c: text/html

text:
LEHAR La vedova allegra M.P. Piscitelli, M. Werba, F. Morace, P. Barra, V. Esposito, A. Giovannini, D. Colaianni, E. Peroni; Orchestra e Coro del Teatro di San Carlo, direttore Alfred Eschwé regia Federico Tiezzi scene Edoardo Sanchi costumi Giovanna Buzzi ...
Il Pontevedro…in Liguria!
LEHÁR La vedova allegra F. M. Capitanucci, S. Ciani, B. Taddia, S. Pacetti, M. Pierattelli, R. Maietta, D. Giorgelè, A. Fornari; Coro e Orchestra del Teatro Carlo Felice, direttore Pablo Assante regìa Augusto Fornari scene Enrico Musenich costumi Elena Pirino ...

robotstxt: allowed

filter: keep


text:
Dae su 4 a su 7 de nadale in sos locales de sa ex caserma Mura, promòvida dae sa Comuna de Macumere e dae sa Regione Sardigna, torrat sa mustra regionale de su libru sardu, chi ocannu est arrivada a sa de XIV editziones. Sa manifestatzione est articulada in paritzas setziones pro 4 dies de programma. Su sensu de s'addòbiu, custa bia, est afidadu a su titulu "Di passi sardi. Segnalibri dell'anima".
"Progetu realizadu cun sa partetzipatzione de sa Regione Autonoma de Sardigna - L.R. 26/97 subra sa limba e sa cultura sarda"
© Riproduzione non consentita senza l'autorizzazione della redazione


text:
Definitzione Definitzione
Sinònimos e contràrios Sinònimos e contràrios
Maneras de nàrrere Maneras de nàrrere
Frases Frases
Sambenados e Provèrbios Sambenados e Provèrbios
Terminologia iscientìfica Terminologia iscientìfica
Ètimu Ètimu
Tradutziones Tradutziones
étnicos:
generales:
A./c.
S’istedhu * in d-una variante o sinónimu inditat in cale de custos est posta s’etimologia; in s’etimologia narat chi cussa est s’etm. suposta.
sínnu 1 , nm Definitzione
genia de segada chi si faet in s'origa po distínghere su bestiàmene (prus che àteru brebès, crabas, porcos) segundhu su mere; cosa o iscritura posta a singiale o chi a dónnia modu est un'inditu; discu de linna o de ortigu chi si ponet in su mojolu de sa mola / is sinnos de su bestiàmene: pertunta (istampu tundhu in mesu in mesu de s'origa, in d-una o in ambas), spissada (ispuntada), giuali (segada a mesa luna: g. de ananti, avatu o de daesegus, trevessus a un'origa addenanti, in s'àtera addaesegus), bogada ’e prana (segada de unu cantu de origa de mesania a sa punta: b. de ananti, b. de avatu), pissu càvana (segada a L de mesania a sa punta: p. c. de ananti, de avatu, trevessus), orrundilina (segada de s'origa in mesu de mesania a sa punta, de resurtare a duas puntas ma bogandhoche una tira a V), nàiri (trapada a mesania de s'origa dae s'oru a mesu, addenanti, addaesegus), crafida (trapada, segada, de mesania a sa punta, in mesu in mesu, chentza che ndhe bogare), ínnida (chentza perunu sinnu)
Sinònimos e contràrios
malcadura,
signale,
síngia
Maneras de nàrrere
csn:
fàghere in d-unu s. = in d-un'artzada de oju, in tempus de fàghere unu sinnu (de rughe); istare unu s. = fàghere impresse meda; totu su bestiàmine de unu s. = tallu, famíllia; segàrendhe su s., fàghere a sega s. = bochire o furare totu su bestiàmine de unu, ispèrdere sa ratza
Frases
su pastore si est abbizau dae su sinnu chi s'anzone fit su suo ◊ sa sementusa fut cun su sinnu de is brebeis de s'amigu ◊ dàdemi unu maridu, za no bos chirco ne sinnu e ne pilu! (Limbudu)◊ tenemu crabas e de sinnu dèu fia spitzada e ciuali asegus
2.
su vichinatu picat su sinnu dae unu mulinu de tempos anticos ◊ sa limba est su sinnu prus forte de s'identidade (B.Columbu)◊ bisonzat de apompiare sos sinnos, pro cumprènnere! ◊ est sinnu de mente giusta a nàrrere sos faedhos chi bi deghent ebbia (P.Pillonca)◊ milli ojos nos fint servendhe, calculendhe chizas, sinnos, tzinnos e sinnales ◊ bi aiat cosa de sinnos toltos a bessu de colora
4.
mi ses iscumparida in d-unu sinnu! ◊ in tempus de unu sinnu che sunt essidos ◊ tenia unu pitzinnu de sos primos de bidha: mi ndhe at segadu sinnu sa morte istinchidha ◊ no si ndhe agatat frutu e ne zenia, chi ndhe ant segadu sinnu dae fundhu!
Sambenados e Provèrbios
prb:
a su sinnu si connoscit su pegus
Ètimu
ltn.
signum
Tradutziones
Frantzesu
marque
Ingresu
countermark
Ispagnolu
marca,
seña
Italianu
contrasségno,
ségno
Tedescu
Kennzeichen,
Zeichen.


text:
abbucài , vrb: abbucare, abbuchiare 1 Definition pònnere istrègios cun sa buca a cara a fundhu, conca a bàsciu, afacaos, o a buca apare (ma fintzes betare cosa a covecadura a un'istrégiu); serrare calecuna cosa, mancari no deunudotu; nàrrere cosa a unu coment’e po dhi tupare sa buca, in su sensu de dhu currègere, de dhi foedhare male, de dhu fàere citire Synonyms e antonyms abbucaciai, abbufiare, currèzere, irmurrare, iscontroriare / serrai / covecare, inconchinare, rebbucai Idioms csn: abbucai sa porta = tambàrela unu pagu; abbucare un'àidu, un'abbertura = tupai, serraidhus; abbucai su lentzoru = furriàrendhe unu pagu a subra de s'àtera cuguzura, in conca de letu; abbucaisí = rúere a buca a terra, nadu prus che àteru de isterzu; abbucai su sèmini = carrarzare su sèmene betadu in sa terra arada Sentences nau ca mi nci abbucu a mari chi m'intendu nai "presoni"! ◊ prima ndi est ampuau e apustis si nci est abbucau a iscabiossu ◊ abbuca totu a su cadhaxu! ◊ dèu dep'iap'ai tocau calancunu mucioni e sa pingiada de su trébini si ndi fut abbucada a terra 2. in su cunzadu bi at àidos de abbucare, no b'intret bestiàmine ◊ abbuchedhu bene cuss'àidu, ca sas albeghes podent repítere! 3. su babbu fiat murrungendi e abbuchendi su fillu ◊ su coronellu si ndh'est fichidu e cun boghe alterada l'at abbucadu ◊ dego no ndhe aio cosas de mi nàrrere tue, e mancu commo as de mi abbucare! ◊ si istat bona dh'aiat abbucada canno dh'at intesa faedhanne male! ◊ sa sorre si est posta a fàere sa maca e su frade dh’at abbuchiada Etymon srd. Translations French tancer, rabrouer English to reproach Spanish colmar, caerse de cabeza, reprochar Italian abboccare, cadére a tèsta in giù, rimbrottare German umkippen, mit dem Munde fassen, anlehnen, ausschimpfen.
acucuradúra , nf Definition su acucurrare, su prènnere a meda, fàere a cucurru Synonyms e antonyms acucurada, acucuronzu, acurumada Etymon srd. Translations French colmatage English filling in Spanish el llenar, colmar Italian colmata German Auflandung.
ammedàre , vrb: ammelai 1, ammelare, ammenare, ammerare Definition sighire a betare a un'istrégiu, prènnere meda / ammelai una carrada = annúnghere binu a sa cuba comente sighit a budhire su mústiu Synonyms e antonyms aciúgnere, agnànghere, annúnghere, assusai 1 | ctr. bocare, ilbagantare Sentences ammera abba a sa padedha ca est pagu su brou! ◊ ammera sale a sa cassola ca est bamba! ◊ at ammerau ozu a sa làmpana ◊ is giorronadas suas fiant a binnennare, mirare cupones budhindo, prentzare binatza e ammelare carradas ◊ s'irrichesa terrena su coro no ammenat! Translations French remplir jusqu'au bord, combler, ajouter English to add, to fill up Spanish colmar Italian colmare, aggiùngere German auffüllen, hinzufügen.
intzibbàre , vrb Definition prènnere a intibbu; tzatzare a meda Synonyms e antonyms istibbire, stibbai / satzai Etymon ctl., itl. estibar + inzeppare Translations French remplir jusqu'au bord, entasser English to fill up, to cram Spanish colmar, llenar Italian colmare, stipare German auffüllen.


text:
allollojài , vrb Sinònimos e contràrios abballalloare, allochiai, atolondrai Ètimu srd. Tradutziones Frantzesu s'abêtir Ingresu to make stupid Ispagnolu alelarse Italianu diventare stùpido Tedescu dumm werden.
balòsso, balòssu , agt, nm Definitzione chi o chie est pagu abbistu, bambiocu Sinònimos e contràrios babbalocu, ballalloe, biobba, gingiorre, scimpri, sciolocau, tolondro, tontu | ctr. abbistu, àbbile 1 Frases de óminis nci nd'est tontus, intelligentis, furcas, balossus, bonus e malus ◊ no teniat gana de abarrai fadendi s'ampuecala in sa passillada coment'e una balossa in mesu de genti prus balossa puru Terminologia iscientìfica ntl Tradutziones Frantzesu stupide, bête, idiot Ingresu stupid Ispagnolu estúpido, necio, cretino Italianu stùpido, cretino Tedescu dumm, Tölpel.
baosàtzu , nm Definitzione unu chi istat cun s'abbau calandho che is criaduras, ca est che pipiu etotu mancari mannu Sinònimos e contràrios bambioco, baosone, deleadu, locu, solocu Terminologia iscientìfica ntl Ètimu srd. Tradutziones Frantzesu sot, stupide Ingresu stupid Ispagnolu bobo, necio Italianu stòlido, stùpido Tedescu Tölpel.
bucallòto, bucallótu, bucalótu , agt, nm: bucarotu Definitzione tontatzu, chi est pagu abbistu Sinònimos e contràrios babbalocu, bibbillocu, bucabbentu, bucamindotu, gingiorre, tolondro Frases pro dare su votu a unu bucallotu de s'ischeda ndhe fato unu zirotu e poi bi l'ataco a su chervedhu! ◊ ancora esistit calchi bucalloto chi l'adorat che unu santu in bida Ètimu srd. Tradutziones Frantzesu stupide, bête, idiot, balourd, nigaud Ingresu stupid, dullard Ispagnolu estupido Italianu stùpido, balórdo Tedescu dumm, Tölpel.
gingiòrre, gingiòrro , nm Definitzione unu tontatzu Sinònimos e contràrios babbalocu, galabboi, tolondro Tradutziones Frantzesu balourd, nigaud Ingresu stupid Ispagnolu tonto Italianu balórdo, stùpido Tedescu Dummkopf.
innóchidu , agt, nm Definitzione tontu, chi o chie no faet atentzione, bambu, chi no si acatat chi is àteros funt cullonandhodhu Sinònimos e contràrios ballalloe, galabboi, nocoronzu, scimpri, scioncu, tontarrone / ttrs. santunnoce | ctr. abbistu Frases su maghiarzu trateit sos duos innóchidos in làgrimas de ternura, subratotu candho l'intregheint una bertuledha de cosas bonas ◊ bois sezis innóchidas e istenoradas! Ètimu srd. Tradutziones Frantzesu stupide Ingresu daft, fool Ispagnolu estúpido Italianu fésso, stùpido Tedescu dumm.
isènte , agt, nm: isentu, ixente Definitzione chi o chie tenet de naschia pecu mannu a sa carena, o fintzes chi at tentu dannu mannu de dh'àere istrupiau; chi est chentza cabu in manera grave de no bàlere de conca Sinònimos e contràrios diculau, imprestile, irvàlitu, iscalfante, isentiau, istropiadu, lertone, tzémiu, tzómigu / iscabadu, labadu | ctr. àbbile 1 Frases fit unu chi teniat dolu de sa zente isenta ◊ cudhu isentu no si abbalet mancu a si bufare abba, a solu 2. deghe piciocas ant leadu sas làmpanas e sunt andhadas a atopare su cojadu nou: chimbe fint isentas e no ant leadu s'ozu, chimbe fint sàbias e ant leadu s'ozu puru paris cun sas làmpanas Tradutziones Frantzesu invalide, inepte Ingresu disable (person), stupid, fool, incompetent Ispagnolu minusválido, estúpido, tonto Italianu invàlido, inètto, stúpido Tedescu invalide, untüchtig, albern
scióncu , nm, agt: iscioncu* Definitzione chi o chie est conchilébiu, pagu de giudu, chi no est tanti giustu de conca Sinònimos e contràrios ammadredhadu, innóchidu, scimpri, tontassu / abbaunzu, peca 1 Maneras de nàrrere csn: fai su s. = fàghere cosa chi andhat tropu male, dannu, (nadu de duos ammorados: pònnere ràida sa fémina innantis de cojare); ischertzus scioncus = brullas malas; fai cropu e scioncu = chentza grabbu, in manera isazerada, a sa maconatza Frases no fait a arriri mancu a unu scioncu ◊ pòberu scioncu, ita creis, ca unu pisci de cussu manniori tengat ganas de si firmai inguni po comodidadi tua? ◊ cussa frasi scionca ofendit 2. po si lassai cojai, mamma, eus imbentau chi emus fatu su scioncu ◊ custus pretendint de fai su scioncu e poi is fillus si dhus depint mantenni is atrus 3. scioncas abbétias lasseus, ca a mama morendi bieus! ◊ cussa est genti scionca ◊ castiai aundi arribbat sa fémina scionca, a narri ca est fastigendi cun mimi e mancu dha connòsciu!◊ ma càstiai custu, fait cropu e scioncu! Tradutziones Frantzesu sot Ingresu stupid, fool Ispagnolu estúpido Italianu stùpido Tedescu dumm.
zorbàgliu , agt Definitzione nau de ccn., chi est coment'e unu pische alluau, pagu abbistu, pagu ischidu, tontatzu Sinònimos e contràrios babbalocu, carbàgliu, gingiorre, scimpri, tolondro, tontu Ètimu srd. Tradutziones Frantzesu stupide Ingresu dumb Ispagnolu estúpido Italianu stùpido Tedescu dumm.


text:
Chitzo una monografia in su mannu pintore italianu. S’aviat su protzessu de catalogatzione de sas òperas de arte in Sardigna de su pintore Paolo Salvati
Paolo Salvati est bìvidu in Sardigna de su 1967 a su 1973, ue at pintadu numerosas òperas in s’ìsula. Sos erederis ant detzìdidu de publicare una monografia. Calesi siat possegga un’òpera de Salvati at a pòdere contribuire a s’editzione de sa monografia signalende s’òpera a sos erederis.
Paolo Salvati 1939-2014 est istadu un’artista e pintore Italianu de su Noighentos, sa cale pintura figurativa, de difìtzile incuadramentu pro sa richesa de riferimentos a sos mastros de sos sèculos XIX e XX, faghet a definire espressionista, cando chi siant presentes atzinnet impressionistas.
Paolo Salvati pintat e esponet de su 1967 a su 1969 a Casteddu, Aristanis, Bosa, Bilartzi, Paule e Casteddu Sardu, s’artista, lìberu de formalismu acadèmicos, at pintadu cuadros de imbentu de s’accentuato lirismu e de un’impreu a beru personale de su colore. Lassada sa Sardigna in su 1973, Salvati at a torrare feti pro mèdiu de sos bisos suos chi at a trasformare in pintados.
Paolo Salvati est istadu reconnotu pro mèritos artìsticos Tzitadinu Illustre in su 2005, decoradu Cadderi O.M.R.I. in su 2012, Cadderi de Mèritu S.M.O.C.S.J. pro voluntade de Carlo, Infante de Ispagna, post mortem in su 2016
Sos erederis de s’artista, ant dadu s’inghitzu a sa realizatzione de una Monografia chi tenet siat sa finalidade de delineare s’evolutzione de sa produtzione artìstica de Paolo Salvati chi de aviare un’istùdiu filològicu chi potzat èssere de istìmulu a imbenientes chircas. Si trata de su primu istùdiu in s’òpera artìstica de Paolo Salvati chi at a èssere propedèuticu a sa realizatzione de su Catàlogu Generale. Sos erederis sunt disponìbiles a archiviare in manera gratuita e publicare in sa Monografia in istùdiu o posca subra Catàlogu Generale, totu sos pintados chi s’agatant in Sardigna de su 1966 a su 1973, in possessu/propietàrios de nativos o residentes.


text:
Wikipedia:Tutorial/Càmbios
Modificare sa majoria de sas pàginas de Wikipedia est fàtzile. Podes seberare intre duos mètodos: *editing clàssicu tràmite wiki markup (wikitext); e VisualEditor (VE), unu sistema nou.
Su VisualEditor est unu sistema user-friendly, chi ti permitet de modificare sas pàginas sena dèpere in antis imparare su còdighe de orìgine. Sa ghia pro s'impitadore de VisualEditor tenet informatziones ulterioras.
Muda de sos ambientes
Pro modificare, faghe click in s'ischeda Modìfica in s'ala superiore de una pàgina de Wikipedia opuru faghe click in su ligàmene biaitu ( [muda]) a dereta de s'intestatzione de una setzione. Custu t'at a batire in una pàgina noa chi cuntenit su càbidu mudabile de sa pàgina currente. Su còdighe de orìgine est impreadu in manera ampra in Wikipedia pro elementos comente a ligàmenes, tàulas e colonnas, notas in bassu , tzitatziones in sas lìneas, caràteres ispetziales.
Ala de modifica chi mustrat su wikitext markup (screenshot de su 2012).
Screenshot chi mustrat su matessi artìculu cun VisualEditor. A su contrariu de su wikitext, su ViasualEditor mustrat su testu comente chi siat giai publicadu.
Modificas NON atzetadas
Sa Wikipedia in sardu funtzionat cun sa collaboratzione de totus sos impitadores de ogni ala de sa Sardigna, e s'est detzisu a oe, de cunsiderare curretas sas formas de iscritura cun sas règulas grammaticales adatas de sas grafias campidanesa, logudoresa, nugoresa e de sa LSC (sa grafia standard impreada dae sa RAS). Pro custas resones, una pàgina iscrita in campidanesu, non podet èssere iscantzellada e torrada a iscriere in un'àtera variante, pro esèmpiu, ca una variante no est mengius de s'àtera, a patu chi sas pàginas siant bastante agiornadas e non siant abbotzos. Si cheres iscriere una pàgina cun sa variante tua, ma sa pàgina de su matessi argomentu esistit giai, la podes semper creare impreende sos trastos chi ti frunimus. Si pro esempiu sa pàgina "Nuraghe" esistit giai in LSC, tue nde podes creare un'àtera in campidanesu narada "Nuraghe/campidanesu" o "Nuraxi/campidanesu" e ligare s'una a s'àtera cun su Template:LSC.
Resumu de sas mudàntzias
Frunire unu resumu de sos cambiamentos chi as aportadu est cunsideradu de importu, ca est prus fatzile poi pro sos àteros impitadores cumprendere ite as fatu e contribuire issos puru.
Ammustra s'antiprima
Prima de incarcare "Pùblica sas modìficas" est cosa bona proare sos càmbios e fàghere click subra "Ammustra s'antiprima". Tou cantos faghimus faddinas, impreare Ammustra s'antiprima prima de publicare nos agiuat a las acontzare prima chi calicun'àteru las bidat! Custu agiuat fintzas a non nche prenare sa pàgina de s'istòria cun càmbios minores.
Sarba sa pàgina
As postu unu resumu de sas modìficas? As bistu giai comente at a pàrrere in s'antiprima? Tando se prontu pro fàghere click subra "Pùblica sas modìficas"!
Files multimediales
Petzi sos impitadores chi ant fatu su log in podent carrigare documentos, e depent tènnere unu tìtulu apropriadu. Sa prima cosa importante est èssere seguros chi su materiale chi si cheret carrigare non siat protetu dae su deretu de autore. Podes carrigare petzi materiale fatu dae tene, o materiale de àteros ma cun una autorizatzione apropriada. Carrighende su materiale, Wikipedia t'at a ghiare in su protzessu.
Wiki markup
Imàgines, sonos e videos podent abberu fagher bellu un artìculu. Unu archìviu chi est giai istadu postu intro de Wikipedia o Wikimedia Commons podet essere insertadu cun su còdighe "
[[File:NUMENEDESUFILE|thumb|DESCRITZIONE]]". ("
Image:" si podet impreare a su postu de "
File:" chene cambiamentos, non faghet diferèntzia.) S'impreu de "
thumb" gènerat una miniatura de un' immàgine (su sèberu de logu prus comunu), chi in gènere est dimensionada in manera diversa de s'immàgine originale. Diversos sèberos podent influire in su logu e in sas dimensiones de un' antiprima e esistent unos àteros mètodos pro pònnere sas immàgines no in unu formadu de antiprima, a esèmpiu in una curnisa, tabella o "ricuadru informatziones", chi non tratamus inoghe.
VisualEditor
Faghende click subra s'icona "Documentu multimediale" aberit unu menù chi chircat in manera automatica intro de Wikimedia Commons e intro sa wikipedia sarda sos archìvios currelados a su tìtulu de sas pàgina chi ses mudende. Podes cambiare sa chirca iscriende carchi àtera cosa in su box de chirca. Pro seberare unu archìviu, faghe click subra sa miniatura de s'imàgine, gai chi si s'imàgina siat posta in sa pàgina chi cheres mudare.
A pustis chi s'imàgine est istada insertada, un'àtera tàula de diàlogu s'at a abbèrrere, permitinde·ti de agiùnghere e modificare sa descritzione de s'imàgine. Podes fintzas agiùnghere una formatatzione e ligamene cando bi serbint.
Sa tàula de diàlogu ti permitit de agiùnghere descritziones alternativas, pro agiudare sos impitadores chi usant letores automaticos o sunt disabiles in carchi manera.
Podes sistemare meda paràmetros pro s'imàgine in sas "Impostatziones avantzadas", comente sas dimensiones, s'allineamentu ecc.
Cando as agabadu, faghe click subra "Àplica is càmbios" pro tancare sa tàula de dialogu e torrare a sa pàgina de sas mudàntzias.
Creare pàginas noas
In antis de creare una pàgina noa dae cara a sos recuisitos de sos riferimentos de Wikipedia. In pagas paràulas, s'argomentu de una pàgina si depet pòdere agatare in àteras fontes esternas, che a libros, giornales, giassos in rede e artìculos de chirca isientifica. Sa informatziones in Wikipedia depent èssere verificabiles; si non b'at informatziones de carchi fonte esterna, tando non diat dèpere tènnere una pàgina a banda. Non fagas pàginas bòidas o semi-bòidas ca non servint a nudda. Iscrie su chi podes, cun sos riferimentos, e pone totus sas informatziones rilevantes chi agatas. In antis de creare una pàgina noa, abàida pro piaghere si bi esistit giai o si si faeddat giai de cussu argomentu in carchi ala de wikipedia.
Pàginas protegidas
Carchi pàgina est proteta e WP:Protection policynon si podet mudare.. Custas pàginas tenent su tastu Abàida su codighe de orìgine a su postu de Modìfica su codighe de orìgine. Custas pàginas podent galu èssere modificadas, si depet fàghere dimanda a sos impitadores chi las ischint mudare.
Proare
Pro proare a fàghere modìficas chene fàghere dannu in sas pàginas publicadas, podes impreare una Sandbox. Lu podes fàghere iscriende sandbox in su nùmene, pro esèmpiu Wikipedia:Tutorial/sandbox


text:
arrosinài, arrosinàre , vrb: resinare* Definitzione fàere abbighedha lébia, fine, modhina / pps. arrosinau = fintzas úmidu de lentore, de serenu Sinònimos e contràrios aciaviai, arrevinae, cibinare, lentinare, mirmisiare, modhinare, plopighinare, proighinai 2. s'àxina no si ndi depit segai arrosinada ca no fait binu bellu Tradutziones Frantzesu pleuviner Ingresu to mist Ispagnolu lloviznar Italianu piovigginare Tedescu nieseln.
babbiscàre , vrb: bobbiscare, brubbiscare, bubbiscare Definitzione fàere un'abbighedha, pròere unu pagu; ispergiare abba, abbasanta o àteru Sinònimos e contràrios arrosinai, cibinare, isprinzulare, istedhiare, lentinare, proighinai / crispiai, ispanzolare, ispergiare, schiscinai, scongiobai Frases nadas cussas paràgulas, at babbiscau s'abbasanta a su pitzinnu pro lu batizare Ètimu ltn. (Dominus) vobiscum Tradutziones Frantzesu asperger Ingresu to sprinkle Ispagnolu lloviznar, asperjar, hisopear Italianu aspèrgere Tedescu besprengen, nieseln.
cibinàre , vrb: civinai, sifinare, tifinare, tziviai* Definitzione pròere, fàere abbighedha fine Sinònimos e contràrios aciaviai, arrevinae, arrosinai, istedhiare, lentinare, modhinare, plopighinare, proighinai Tradutziones Frantzesu pleuviner Ingresu to drizzle Ispagnolu lloviznar Italianu piovigginare Tedescu nieseln.
lentinàe, lentinài, lentinàre , vrb Definitzione cumenciare a pròere, pròere a istídhigos pitichedhos, abbighedha fine (3ˆ p. sing. lentinat/léntinat) Sinònimos e contràrios arrevinae, arrosinai, cibinare, lentizae, mirmisiare, modhinare, papuschiare, proighinai Frases v'aviat unu pacu de ventu e fit comintzandhe a lentinare 2. sa gula mi ant astrintu sos ingannos e sos gútzios de túcaru e belenu chi lentinandhe mi est su loru anzenu ◊ cussa melodia lentinat ternura Tradutziones Frantzesu pleuviner, pleuvasser Ingresu to mist Ispagnolu lloviznar Italianu piovigginare Tedescu nieseln.
modhinàre , vrb: ammodhinae, mudhinare, mundhinare Definitzione cumenciare a pròere, fàere pagos istídhigos, pròere a fine, a istídhigos lascos, fintzes betare àteru a ispergiadura che istídhigos de abba Sinònimos e contràrios aciaviai, arrosinai, cibinare, isprinzulare, istedhiare, lentinare, mirmisiare, pispisinare, proighinai Frases custu manzanu at modhinadu 2. s'aera est modhinendhe piúere niedhu Ètimu ltn. *molliginare Tradutziones Frantzesu pleuviner, pleuvasser Ingresu to drizzle Ispagnolu lloviznar Italianu piovigginare Tedescu nieseln, sprühen.
proighinài , vrb: proiginai, proiginare, proischinare, proixinai, proxinai Definitzione pròere pagu, abbighedha lena Sinònimos e contràrios aciaviai, arrosinai, cibinare, istedhiare, lentinare, modhinare, pioinare, plopighinare, proiginedhare Frases a marrai trigu andastus mancai proxinendi ◊ totu su mesi est abarrau próxina próxina Terminologia iscientìfica tpm Ètimu srd. Tradutziones Frantzesu pleuviner Ingresu to drizzle Ispagnolu lloviznar Italianu piovigginare Tedescu nieseln.
tzaviài, tzaviàre , vrb: aciaviai Definitzione betare o fàere tzàvius, orrosinas, betare istídhigos, abbighedha fine Sinònimos e contràrios arrosinai, arrusciai, cibinare, istedhiare, modhinare, papuschiare, paspiare, proighinai, spripidhai, tziviai Frases tzàviat s'abba in su pamentu pro pòdere mundhare bene sa domo Ètimu srd. Tradutziones Frantzesu asperger, pleuviner Ingresu to sprinkle, to drizzle Ispagnolu rociar, lloviznar Italianu spruzzare, piovigginare Tedescu bespritzen, nieseln.
tziviài , vrb: cibinare, sifinare, tifinare, tzivinai Definitzione pròere, fàere abbighedha fine selena Sinònimos e contràrios arrevinae, arrosinai, arrusciai, istedhiare, modhinare, papuschiare, paspiare, proighinai, tzaviai Frases calincuna dí, candu tzívinat, ti parit de èssiri foras de custu mundu ◊ innòi est tzivinendi, ma in monti cust'àcua est ní! Ètimu srd. Tradutziones Frantzesu pleuviner Ingresu to drizzle Ispagnolu lloviznar Italianu piovigginare Tedescu nieseln.


text:
Olìa
Articulu in logudoresu
Olìa (Olea europaea) de sa Familia oliacee. Arvure 'e fruttu tipicu de sa zona mediterranea. Creschede affaca a mare ma puru lontanu, fintzas a 500-600 metros subra su mare. Arvure no tantu mannu, cun fozas birdes unu pagu coriattas. Sa linna est dura e bona po trabaglios. Po produere, s'arvure devede essere pudadu in beranu. Su fruttu est s'olia. Si nd'agatada de divescias variedades. S'olìa de s'ozu, no tantu manna, birde, chi diventada niedda e viola cando est madura. Unu pagu allongada, cun sa pulpa e unu semene. Po s'ozu si faghede sa molidura de sas olias in su molinu. Dae sa prima molidura si ada s'ozu extra vergine, su pius prejadu. Cun sa segunda molidura si ada un ozu de preju inferiore. B'at olìas de cufetare e si nde agatada in commerciu.


text:
impeltàntu , avb: impertantu, impestantu, ispestantu, impetantis Definitzione in su matessi tempus chi… Sinònimos e contràrios imperistantu, intere, intertantu, istepetantis, paristantu, pestantu, sughestantu, tramente, trassintru, trastempus Frases in s'ispestantu nois semus cabulados a bidha ◊ in s'ispestantu sos pisedhos fint gioghendhe Tradutziones Frantzesu pendant que Ingresu meanwhile (in the) Ispagnolu mientras Italianu méntre, nel frattèmpo Tedescu während, inzwischen.
intère , nm, prep: interi, ínteri, interis, íntiri, intiris, iteris Definitzione s'ora, su tempus tra duos momentos, tra duos oràrios diferentes: tra, in mesu de… / inter'e mesu de… = in mesu de…, intremesu Sinònimos e contràrios assunteris, impeltantu, interinti, intertantu, paristantu, pestantu, sughestantu, tramente, trassintru, trastempus / inter, tra Frases lu devias nàrrere in s'intere ◊ in s'interis seus andaus a biri calincun'àtera cosa, po no abarrai abetendi ◊ in s'interis, su fàmini dhi pigàt a iscrafíngiu, poita fiant giai passadas binti cuatru oras sentza tastai nudha ◊ in s'interi chi fit andhendhe a crésia 2. interis is tessíngius e is arricamus tessiat is sonnus puru 3. apo apubadu un'iscritura antiga e àteros signales inter'e mesu de molas e cubas Ètimu ltn. interim Tradutziones Frantzesu en attendant, pendant que Ingresu while, interim Ispagnolu mientras tanto Italianu frattèmpo, méntre, interim Tedescu inzwischen, Interim.
intertàntu , avb: intretantu Definitzione inter tantu, in su tempus chi acontesset calecuna àtera cosa / in s'intertantu = sughestantu Sinònimos e contràrios impeltantu, intere, interistantis, iscantonis, istantonis, istepetantis, paristantu, pestantu, sughestantu Frases e intertantu si filat sa beste chi det portare in s'àula celeste in s'últimu viàgiu aventurosu (P.Casu)◊ milla s'ora de sa note ch'istirriolat traza traza èsseres chena isetu e intrestantu abbiat caras a s'ispera de un'ora menzus de vida (T.Tedde) Ètimu spn? Tradutziones Frantzesu en attendant, entre-temps Ingresu meanwhile Ispagnolu entretanto Italianu frattanto, intanto Tedescu inzwischen, mittlerweile.
paristàntu , avb: perintantu, peristantu, prestante 1 Definitzione in su matessi tempus chi… / in su p. = sughestantu Sinònimos e contràrios impeltantu, intere, intertantu, istantonis, pestantu, sughestantu Frases perintantu fit preparendhe una tana acurtzu a sa sua ◊ peristantu, nois sighimus sa tràstama in su caminu sinnadu ◊ deo bos iseto e peristantu filo e tesso 2. in su prestante, paritzos comintzant a s'irmalaidare ◊ in su prestante fint crómpitos a su cuile Ètimu srd. Tradutziones Frantzesu en même temps Ingresu meanwhile Ispagnolu mientras, mientras tanto, entretanto Italianu intanto Tedescu inzwischen.
pestàntu , nm, avb: potantis Definitzione tempus, su matessi de calecuna àtera cosa Sinònimos e contràrios impeltantu, intere, intertantu, mentras, paristantu*, sughestantu Frases in su pestantu chi tue remonis, eo mi bufo su cafè ◊ in su pestantu deo mi cuesi e abbaidaia dai unu tuvedhu ◊ pestantu chi tue faedhas cun isse, eo mi paso! ◊ si a bias mi biso dai artu falendhe cun su corpus bolàntigu e isortu, naro a mie matessi chi so mortu in su pestantu chi so lorumendhe (G.Ruju) 2. sa noti, potantis, fiat cumentzendu a isterri su pannu niedhu… Tradutziones Frantzesu entretemps Ingresu while Ispagnolu mientras, entretanto Italianu méntre, frattanto Tedescu während, inzwischen.
sughestàntu , avb Definitzione su tempus chi est in mesu de duos fatos chi benint unu innanti unu posca, inter su cuménciu e s'acabbu de unu fàere Sinònimos e contràrios debotantis, impeltantu, intere, intertantu, iscantonis, istantonis, paristantu, pestantu, tramente, trassintru, trastempus Frases sughestantu chi sa robba est paschindhe nois nos corcamus un'iscuta ◊ deo fato sos letos: tue sughestantu mundha su logu! Ètimu srd. Tradutziones Frantzesu entre-temps Ingresu meantime Ispagnolu entre tanto Italianu frattèmpo Tedescu inzwischen.


text:
Bilinguismu Creschet
Formatzione pro sos genitores de pitzinnos minores26/08/2013 - Ufìtziu De Sa Limba Sarda
Su 4 e su 5 de cabudanni sos Comunes de Iscanu e de Bosa ant a tènnere su praghere de ospitare a unu de sos espertos prus mannos in contu de bilinguismu infantile: sa dut.ssa Antonella Sorace, ordinària de Linguìstica Acuisitzionale in s'Universidade de Edimburgo.
Sa professoressa Sorace, connota in totu su mundu ca at fundadu su servìtziu de informatzione "Bilingualism Matters", pagu tempus a como at faeddadu de bilinguismu finas in "Superquark", ispieghende su profetu linguìsticu e cognitivu chi tenent sos pitzinnos pesados in duas limbas .
Su progetu, intituladu "Bilinguismu Creschet", est finantziadu dae sa Regione e coordinadu dae s'Assòtziu Culturale Sa Bèrtula Antiga cun s'agiudu de sa Sotziedade Cooperativa L'Altra Cultura.
Oràrios de sos cunvegnos:
Bosa: 04/09/2013 h 18,30 in sa sala cunvegnos de sa biblioteca tzìvica (cunventu betzu de su Càrmine)
Iscanu: 05/09/2013 h 16, 30 in su teatru "Nonnu Mannu".
Chie totu est interessadu a s'argumentu est invitadu a partetzipare, màssimu sos genitores de pitzinnos minores, sos mastros e sos pediatras.
Abbàida su vìdeo de "Superquark" (chircare sa parte a 1 ora, 6 minutos e 35 segundos)


text:
Tampa
Coordinatas: 27°58′15″N 82°27′53″W / 27.970833°N 82.464722°W
Artìculu in LSC
Tampa est una tzitade de unos 347.600 bividores de Istados Unidos de Amèrica, chi s'agatat in s'istadu de Flòrida, in ue est sea de sa Contea de Hillsborough.
Sa zona in ue oe istat sa tzitade est istada in antis bìvida de populos nativos. S'arribu de isproradores ispagnolos in su sèculu de 16 at tentu a cusseguèntzia una gherra violenta ma de durada curtza, e at prus a prestu betidu maladias europeas chi in is deghinas de annos a sighire ant iscantzelladu is nativos.
Is ispagnolos, chi aiant fatu de sa regione territòriu de sa Noa Ispagna, non si sunt mai acussorgiados in ie. Sa nàschida de una bidda de nòmine Tampa est depida a colonos anglo-americanos intames, in su 1824, cando sa Flòrida fiat giai istada comporada de is Istados Unidos.
Fintzas a su 1880 Tampa non contaiat prus de 800 bividores, ma gràtzias a sa colligadura cun sa lìnia ferroviària petzi binti annos a pustis nde teniat giai unos 30.000.
Tampa est oe parte de un'àrea metropolitana, sa Tampa Bay Area, de unos 2,8 milliones de residentes.


text:
Aba
Articulu in logudoresu
Cumpostu lìcuidu ki tenet sa molecola formada dae duos àtomos de idrogeno e unu de ossìgenu, netzessàriu pro protzéssos kìmicos meda siat in su mundu orgànicu ki in cussu mineràle.
S'aba leat formas diversas in sa naturalesa. A s'istadu solidu est nodida comente biddìa o astragu, a s'istadu gassosu est connota comente papore acueu. Sunt connotas finas ateras duas formas solidas, sa de s'astragu bidriosu e sa de su solidu amorfu, no cristallinu, simizante a su 'idru.
A subra de tzertos balores de temperadura e pressione (nados criticos), ki sunt pro s'aba 647 K e 22,064 × 106 Pa, s'aba etotu nk'intrat in d'unu istadu nadu supercriticu, in ue aunidos de aba ai s'istadu simil-licuidu curren a intro una fase de simil-papore.
S'aba pesante est aba in ue sos atomos de idrozenu sunt bistados sostituidos dae su deuteriu, s'isotopu sou ki at pesu atomicu 2 uma. Su cumportu kìmicu sou est azummai uguale a su de s'aba; agatat aplicu comente mediu pro allentare sos neutrones emitidos dae sa fissione nucleare.


text:
Elementu chìmicu
Artìculu in LSC
Unu elementu chìmicu est un'àtomu caraterizadu dae unu nùmeru de protones determinadu. Unu impare de àtomos de su matessi elementu chìmicu, pigadu singularmente tenent su matessi nùmeru e su matessi disponimentu de sos eletrones, ma podent diferire, sende gasi su nùmeru de protones, pro massa atòmica, overas pro su nùmeru de neutrones. Sunt sos costituentes fundamentales de totu sas sustàntzias connotas e, fintzas a su 2020, nde sunt istados iscobertos 118, de sos cales una bintina instàbiles in cantu radioativos; sunt ordinados in base a su nùmeru atòmicu (su nùmeru de sos protones in s'àtomu) in un'ischema nòdidu che tàula periòdica de sos elementos.[1][2]
In chìmica, si narat chi duos o prus àtomos pertenent a su matessi elementu chìmicu chi sunt caraterizados dae su matessi nùmeru atòmicu (Z)[3], est a nàrrere de unu matessi nùmeru de protones. Sos àtomos de su matessi elementu podent difèrrere antimes pro su nùmeru de sos neutrones (massa); in piessignu àtomos de su matessi elementu chìmicu ma cun nùmeru de neutrones diferente sunt narados isòtopos.
Chi una sustàntzia chìmica est costituida dae àtomos de su matessi elementu si ddi narat "sustàntzia simpre", mentras chi est costituida dae àtomos de elementos diferentes si ddi narat "cumpostu chìmicu". S'ispissu a sas sustàntzias simpres si ddi narat "elementos".[4]
Notas[modìfica | modìfica su còdighe de orìgine]
- ↑ elemento, in treccani.it.
- ↑ Elementi chimici: origine e natura, in treccani.it.
- ↑ chemical element, in goldbook.iupac.org.
- ↑ chemical element, in goldbook.iupac.org.


text:
abboàu , pps, agt: abbuau Definitzione de abboai, abbuai; guastu de sa népide, de s'abbuera, nau de laore Sinònimos e contràrios addulliu, afrachilau, allampiau, anneuladu, calinu, chiconosu Frases su lori est abboau Tradutziones Frantzesu rabougri, niellé Ingresu for a fruit which, doesn't ripe for excess of heat, affected by smut Ispagnolu atizonado Italianu golpato Tedescu aufgrund von Hitze ungenügend gereiftes Getreide, von Brandpilzen befallenes Getreide.
afurconàu , pps, agt Definitzione de afurconare Sinònimos e contràrios abboau, anneuladu Tradutziones Frantzesu niellé Ingresu affected by smut Ispagnolu atizonado Italianu golpato Tedescu von Steinbrand befallen werden.
aponciàu , pps, agt: apontziau, apuntziadu, apuntziau Definitzione de aponciai; chi est sériu sériu (de pàrrere fintzes tristu), totu pigau pentzandho a calecuna cosa, citiu, esagerandho puru; fintzes irmasionadu, tropu lentu faendho sa cosa; chi si credet meda e abbàidat s'àteru pentzandhosi méngius; si narat fintzes de unu chi istringhet is murros foedhandho, coment’e giaendhosi prus importu Sinònimos e contràrios ammanerau, leitanu, modosu / immajonadu 2. candu fuedhat est meda apontziau: bandat circhendi is fuedhus in celu! ◊ mi paret de la bídere a mamma in su ricóveru, sétzida a un'oru, muda, aponsiada, che una criadura de asilo!…◊ est totu apontziada, cun s'ofítziu in manus parit s'isprigu de sa santidadi! Tradutziones Frantzesu affecté, contrit Ingresu composed, affected Ispagnolu afectado Italianu contegnóso, affettato, compunto, sussiegóso Tedescu zurückhaltend, erheuchelt, zerknischt.
atitonàtu, atitonàu , agt: atzitzonatu, atzitzonau Definitzione chi est niedhu de sa népide, nau de is laores Sinònimos e contràrios abburvuradu, afrachilau, allampiau, anneuladu, calinu Frases tricu, trídicu atzitzonatu Ètimu srd. Tradutziones Frantzesu niellé Ingresu affected by smut Ispagnolu atizonado Italianu golpato Tedescu von Steinbrand befallen.
becósu , agt Definitzione chi est totu becos, essiduras coment'e porros, fintzes cun marcos de maladia de sa pedhe in conca; chi est càrrigu de tíngia; nau de persona po su naturale chi tenet, chi no arrexonat, chi po dónnia cosighedha si arrennegat, perdet luego sa passiéntzia, trotu coment'e unu crabu / curcurighedha becosa = zenia de curcurighedha totu comente e a porros a s'ala de fora Sinònimos e contràrios abbultzonadu, tingiosu / dirredhu, latranghigultzu Frases depit portai su fillu a su dotori, ca est becosu, a màncias in conca e perdendi is pius ◊ fit a s'iscútina iscútina ratèndhesi sos becos ca fit becosu 2. cuss'àrbure de figu est totu becosa: ndhe cheret segada in russu 3. arrea!… ca como che frundhit totu, becosu…, chi no faghet a li nàrrere nudha! Terminologia iscientìfica ntl Ètimu srd. Tradutziones Frantzesu teigneux Ingresu affected with ringworm Ispagnolu tiñoso Italianu tignóso Tedescu grindig.
dirrédhu , agt Definitzione nau de ccn., chi est unu pagu arrennegosu, derre, prus a imbérriu che àteru, fintzes chi faet dispetos Sinònimos e contràrios calabriosu, isamanchiosu, scanceriau, strunciosu / becosu, latranghigultzu / dirbetosu Frases de naturale su pitzinnu fit semper pranghijolu e dirredhu che gatulinu agreste ◊ su pitzinnu est dirredhu e candho s'impuntat in carchi cosa ponet in turmentu sa famíllia 2. sa pitzinna est dirredha e pro gustu o po dispetu che imbolat totu su chi pedit Ètimu srd. Tradutziones Frantzesu irascible Ingresu irascible, affected Ispagnolu remilgado, iracundo Italianu smorfióso, iracóndo Tedescu zartbesaitet, jähzornig.
fatitàrzu , agt Definitzione chi faet fatitas, nau de is piciocos e de is giòvonos chi cun is piciocas cricant de dhas cumpràxere, de si fàere bellos, de dhis pràghere, de dhas acuntentare Sinònimos e contràrios afàbbile, afetuosu, amistantziosu, amorosu, ternurosu, tiernu 2. ndhe esseit unu pudhighinu totu ufanu e fatitarzu ◊ cun boghe benigna, fatitarza e fine, narzeit a l'iscujare Terminologia iscientìfica ntl Ètimu srd. Tradutziones Frantzesu tendre, affecté Ingresu loving, affected Ispagnolu cariñoso, melindroso Italianu amorévole, amoróso, lezióso Tedescu liebenswürdig, affektiert.
imberriàdu , pps, agt: imberriau, imbirriatu Definitzione de imberriare; nau pruschetotu de su pipiu, chi est prenu de imbérrios, totu pacia, chi faet totu a giogu, chi si dha pigat a giogu cun is mannos puru / i. che pudhérigu de àinu = meda Sinònimos e contràrios dengheri, dengosu, impaciau, imbrimbinau, melindrosu, minghenghi, mirringhengu / cdh. imbirriatu, ttrs. imbirriadu 2. est unu pisedhu imberriadu ◊ bido zente imberriada imbrutendhe su mundhu ◊ su dinari faghet sa zente imberriada! Tradutziones Frantzesu affecté, gâté Ingresu affected, spoilt Ispagnolu melindroso Italianu lezióso, viziato Tedescu geziert, verwöhnt.
incimiàu , agt: intzimiau Definitzione chi portat intzimia, neghe, cuménciu de unu male, de maladia; chi at tentu dannu, cumenciau de male Sinònimos e contràrios sentinau, simiau, tacadu, temadu, temósigu, temosu, tunconidu, tzimiadu / scanniu 2. sa làtia, própiu cussa a follas mannas, est sa prus incimiara de s'incuinamentu ◊ torru, o Sardigna intzimiara, a sa tita tua múllia, istancu e arreulau (E.Collu)◊ su corpus dh'allogu intzimiau in d-unu siléntziu fatu de arrinnegu Ètimu srd. Tradutziones Frantzesu maladif Ingresu affected, damaged Ispagnolu enfermizo, lesionado Italianu colpito, lesionato Tedescu ungesund, beschädigt.
indemàu , agt Definitzione chi at ingortu atema, temiadu, chi tenet calecuna mància in sa salude: si narat de is animales magangiaos o malesanos Sinònimos e contràrios demadu, incimiau, tacadu, temósigu, temosu, tunconidu | ctr. sanu, líaru Ètimu srd. Tradutziones Frantzesu malsain, maladif Ingresu unhealthy, affected Ispagnolu enfermo, enfermizo Italianu malsano, colpito Tedescu ungesund.
lantàdu , pps, agt: lantau, latadu, latzadu Definitzione de lantare; chi est fertu, chi giughet ferida; nau de chie at bufau, inciariu, chi est alligru a binu Maneras de nàrrere csn: lantadu a conca = fertu a machine, scimpru; trigu l. = corpadu a sèmene, semenadu tropu afissu 2. as a bissionare sonnos malos de atzufos, mortos, ómines latzados ◊ su maleadadu si ndhe peseit ritzu a iscufidas che unu silvone lantadu ◊ no est nudha si est mortu cussu, tantu fit un'ómine lantadu ◊ cun su coro lantadu pianghides Tradutziones Frantzesu blessé Ingresu wounded, affected Ispagnolu herido Italianu ferito, colpito Tedescu verletzt.
melindrósu , agt, nm: milindrosu Definitzione chi o chie acostumat a fàere tropu denghes, tropu milindros, o fintzes a èssere prenu de denghes, de milindros, a si crèdere meda Sinònimos e contràrios dengheri, dengosu, leitanu, minghenghi, mirringhengu, modosu, scanceriosu, spiscincosu Frases avantzat su matzone a conca tolta milindrosu, trassadu, iscoizendhe (P.Casu)◊ su paone melindrosu at postu in olvidu sas pumas suas cumbintu chi fit tropu pazosu ◊ bae, bae, o ebba milindrosa, bae e prosighi in su destinu tou! ◊ a s'intèndhere su re de sa foresta, s'àinu faghet su milindrosu Terminologia iscientìfica ntl Ètimu spn. melindroso Tradutziones Frantzesu minaudier, affecté, maniéré, mielleux Ingresu honeyed, affected (person) Ispagnolu melindroso Italianu svenévole, mellìfluo Tedescu geziert, gespreizter Mensch.
modósu , agt: mudosu Definitzione nau de ccn., chi si cumportat a modu, cun educatzione, cun crabbu (a bortas fintzes a tropu) Sinònimos e contràrios aggrabbadu, ammodidu, assetiosu, imbodau / ammanerau, aponciau, leitanu | ctr. mabigrabbau Frases li parfeit sa pitzinna piús bella, sa piús modosa de totu sas chi bi fint ◊ sa pitzinna fit modosa in su faedhu e in sa cumpostura 2. fémina modosa, leitana! Terminologia iscientìfica ntl Ètimu srd. Tradutziones Frantzesu poli, aimable, affecté Ingresu polite, affected Ispagnolu modoso, afectado Italianu garbato, affettato Tedescu liebenswürdig, geziert, affektiert.
tingiósu , agt: tinzosu Definitzione chi est càrrigu de tíngia; nau de ccn., chi est càrrigu de dépidos, chi est arrestigu, de manu istrinta, pòberu Sinònimos e contràrios becosu, runzosu / aggantzadu, coghedhu, limidu, susuncu Frases est unu cane tinzosu 2. chini est gelosu morit tingiosu ◊ po si preni is busciacas issu a su fradi dhu torrat tingiosu! Ètimu ltn. tineosus Tradutziones Frantzesu teigneux Ingresu affected with ringworm, stingy Ispagnolu tiñoso Italianu tignóso Tedescu grindig.


text:
“Sardegna - Un Laboratorio Infinito”: su progetu artìsticu de Casa Falconieri in su “Castello San Michele”
De su 3 de su mesi de argiolas su “Castello San Michele” de Casteddu at torrau a oberri is ennas de domu sua cun nd'unu progetu artìsticu aprontau de su “Centro di sperimentazione e ricerca Casa Falconieri” e de Efisio Carbone, stòricu de s'arti famau.
Sa mustra, chi tenit comenti tìtulu “Sardegna - Un Laboratorio Infinito”, at a sighiri fintzas a su 20 de su mesi de cabudanni e tenit a coru su traballu de tres artistas: Gabriella Locci, Rosanna Rossi e Giovanna Secchi.
Acanta a custas fèminas, chi ant donau meda a sa Sardigna, ddoi funt is traballus de unu grupu de artistas prus giòvunus: Alberto Marci, Veronica Paretta e Vincenzo Grosso, nòminis giai connòscius in campu internatzionali.
Po permitiri a totus de bisitai sa mustra is ecas de su “Castello San Michele” abarrant obertas dògnia diri de su de su martis a su cenàbara de is 16.00 a is 21.00, e de su sàbudu a su domìnigu de is 10.00 a is 13.00 e de is 16.00 a is 21.00.


text:
Babu e fizu a pisca di Enzo Giordano
Bainzu, agabende ‘e acontzare sas presas de s’eletricu ‘e sa coghina, penseit chi su sapadu pro isse fit bennidu a essere sa die pius fadigosa ‘e sa chida.
Acontza custu, pone a postu cuddu, illinimi sa jotula ‘e s’isportellu ‘e su frigo chi paret una chigula…’, e sighendebila gai fit sa memula ‘e tota die de sa muzere. Donzi sapadu sa coghina, su coro ‘e sa familia e de sa domo, aiat bisonzu ‘e illichidonzos, acontzaduras, tapuladuras e illiniros che-i sos machinarios de una frabica. Ei, su coro ‘e sa domo e de sa familia est sa frabica ‘e sos cussumos a paris cun sos verbos preigados dae su mundu ‘e sa TV.
A nde la truncare si che faleit a camasinu cun s’intentu ‘e s’approntare sa robba pro andaresiche a pisca s’incras dae chito. Cando fit seberende lenzas, cociarinos de lata e muscas fintas, intreit su fizu Andria:
– Ciau ba’! Bido ch’istas bene e chi ti ses approntende a sa pisca, Si non ti dispiaghet, ca forsis cheres restare a sa sola, dia ‘ennere deo puru.
– Antzis! Nd’apo piaghere e comente. Semus annos chi no andamus pius umpare a pisca. Cando fisi minore ti jughìa semper fatu che unu cateddu imparadore. Dae mannitu, o menzus dae cando as connotu sas feminas, as seberadu sos oriolos de coro e m’as lassadu. Andat bene.
Preparati sa robba tua e-i sa taschedda pro nos podere leare unu mossu e non t’ismentighes abba e binu.
– De acordu. Ciau.
Fit arveschidende cando si ponzeini in biagiu pro ch’arrivire a Tribides ue b’iscurret unu bellu riu cun abbas chi nde falana dae sos montes de Su Marghine e ue si tocana sas lacanas de sos terrinos de tres biddas.
Andria, selentziosu e leadu dae sa ghia, andaiat a pianu in cuss’istrada inghiaìda e Bainzu, unu pagu sonnidu, fit a ojos tancados, ma non pro drommire. Sentiat in coro su piaghere de sa cumpantzia de su fizu, cussu fizu declaradu dae totus unu piseddu a postu, de bella presentada e de cumpanzia. Piseddu chi piaghiat e meda a sas feminas, sas cales, semper maternas, sentiana su bisonzu ‘e lu cumprendere e lu… prutegire. E in medas prutegendelu cun amore si che l’intraiana a letu. Unui cateddu de carignare! Ma jovanu chena grillos e tranchillu. Forsis tropu tranchillu si in-d-un’annu ‘e Universidade aiat dadu solu un isamine. Cando ìsse si li fit lamentadu, mi, sa mama a lu difendere, a si lu ponnere suta sas coas, nende de professores chi no insinzana e pienos de pretensciones, de ambientamentu difizile e istupidadas gai e proprias de una mama mamona che a totas sas de oe. Sos probremas de Andria si puntaiana in sa moto, mancu a lu contare de sas pius mannas e, a ispissu, in su modu ‘e lassare una pisedda chi non l’andaiat pius bene, mancari posca ‘e l’aere presentada a sa mama comente sa femina ‘e sa vida sua. Como cussas piseddas fini de ja paritzas, ma sa mama bi la sighiat a li dare rejone.
Arriveini a su ponte ‘e Tribides chi su sole nde fit bessende dae sos montes reduende sas umbras e isvelende frommas e colores. Bainzu si tratenzeit unu pagu a gosare cussa meraviza e posca, abbaidende sas abbas pagu furiosas de su riu, abbas limpias e friscas, regnu dae temporios de sa nostra trota Iridea e, dae pagu, de s’allevada trota Fario.
Neltzeit:
– Sa die si prospetat chena nues e chena ‘entu. Pischende amus a dever ‘istare atentzionados a non nos fagher bidere dae sas trotas. Amus a pigare su riu tue a dresta e deo a manca finas a sas deghe. Fosca amus a furriare a manera chi a s’ora ‘e ustare nd’amus a essere torra inoghe.
– Non ti lees pensamentu, ap’avanzare in su riu chena ti perdere de ‘ista o a su pius a distantzia ‘e ‘oghe. Deo ando. In culu a sa balena!
– Chi siat!, rispondeit Bainzu riendesinde.
Andria che faleit lestru e lebiu a su riu e isse si tratenzeit ca in su ponte fit colende unu pastore jovanu cun-d-un’ama ‘e erveghes.
– Bonas dies, li neltzeit Bainzu, a mulghere ses tuchende?
– Dies bonas a bois puru. A mulghere, a mulghere.
– Glissa domo manna a duos pianos fit de unu nushedesu amigu meu chi jamaiamus de improvelzu Capellone. De chie est como?
– Tiu Capellone si ch’est mortu dae meda e-i sos eredes, tot’istudiados, si l’an bendida umpare a sa tanca a una familia ‘e Bono chi furriat a una pinneta chi ch’est pius in artu. E bois in grascia, chie sezis?
– Deo so Bainzu Dejosso e trabaglio in s’Ispidale de Otieri. E tue?
– Deo so de sos Can de Nughedu. Piaghere,
– Piaghere e a chent’annos.
– Bido chi sezis andende a pisca. Ja che nd’at, ma est mala a tennere.
– Che a totu E-i su late lu trabaglias tue?
– Non nde trabagliat pius nisciunu in dies de oe. Passat su mesu ‘e sa cooperativa e lu retirat a totus.
– Tando sos pastores sunu cuntentos de si che torrare a bidda a sas otto o, a su pius, a sas noe ‘e manzanu?
– Emmo e bistamus finas a sero cando torramus a mulghere.
– Bos namus poberitos e trabagliades pagas oras sa die…
– Ma semus ligados, tempus bonu o malu, festa o no festa.
– Ja est beru. In bonora tando. Istati ‘ene.
– In bonora ‘ois puru.
Sa solidade isterica !e su pastore est oramai una paristoria, issos ‘istana solos” in donzi bar tota die. Sa Sardiana est cambiende e no amus pius su pastore isoladu chi tramandat costumenes de vida isolada e semper cheppare in sos tempos penseit Bainzu falende a sa cascia ‘e su riu ue rocas ruu frasca e arvures li daiana s’ite faghere.
Sa trota s’appostat a reparu ma est semper pronta a s’etare che frizza a ch’ingullire totu su ‘onu chi che li passat sa currente. Sa difesa sua est in sos ojos calibrados a serare calesisiat movida o umbra. Su piscadore est bravu si ischit betare su cociarinu o sa musca a manera de l’ingannare non fatendesi ‘idere.
Bainzu si proaiat cun sas trotas fatende lancios bonos o malos ma sa proa manna fit sa fadiga e-i s’abilidade chi bi cheriat a brincare rocas e malesa o traessare abbas bascias ponzende sos pes chena lascinare.
Posca ‘e tre oras coladas in presse s’agateit fronte a su fizu.
– Comente test andada ba’?
– Non bene meda nd’apo tentu tres una bella e duas gai. Apo a ispissu cambiadu cociarinu a proare colores pagu lughentes dada sa die jara ma apo ‘idu chi sighini s’esca e no abucana. E tue?
– Deo nd’apo tentu ses guasi minores. Apo postu unu cociarinu cun s’alighedda dorada e mancias nieddas e mi paret ch’andet bene.
– Ap’a proare deo puru. Ma bastat de avanzare furria traessa e fala in custa riba torrende a su ponte. Deo puru traesso pro falare in s’atera.
S’irrugheini in sa cascia ‘e su riu ue s’abba non arrivaiat a s’artaria ‘e sos istivales e gai fazile a su ‘adu e Andria curiosu li neltzeit:
– Mustrami cussa manna.
– Mi!
li rispondeit su babu aberzende su cobertore ‘e su pischeddu.
Andria no apeit mancu su tempus de ‘ogare piulu chi sa trota che una fritza brincheit in artu in mesu a issos duos dissignende un’ammiru ‘e arcu in s’aera a s’imberghere cun grascia in s’abba lassendelos a buca aberta.
-Innoromala!
-De non creere! E si lasseini andare a su risu.
– Ch’at brincadu ca tue as missu unu pizu de erva frisca in su fundu ‘e su pischeddu e gai est restada bia.
– Bia e frisca. Lu pratico a modu chi su pische non s’asciutet. Sa pedde sica los riduit a bisera e non sunu bellos a bidere e manigare. Non lu deviamus aberrere su pischeddu.
– Lu naro a totus chi tue ses unu subrafinu e-i su subrafinu gosat fintzas in donzi particularidade.
Che faleini pischende e luego apeini ‘e s’atzuffare cun-d-un’atera trota.
– Andria! Andria! Curre lestru e chirca ‘e traessare ca mi servidi ajudu: una trota manna at abucadu e timo ch’istratzet e s’avviet.
-Allenta sa frizione e no tires. S’enzende.
Andria arriveit in su mentres chi Bainzu cun abilidade e pianeddu fit resessìdu a nde la tostare affaca a sa riba contracurrente. Ma sa riba fit arta nessi unu metro subra s’abba e-i s’abba fit funguda nessi unu metro e mesu. No aiana pischeddu a rete cun maniga e pro nde la tostare a infora ‘e s’abba l’aian devidu dare un’istratzada tale ‘e poder brincare sa riba arta. De zertu istratzende si nde fit ‘istacada.
– Sighibila a la muntennere in tira finas a l’istracare neltzeit Andria.
Ap’a averiguare si est bene atacada a sos amos.
S’allonngheit dae sa riba subra a s’abba e-i sa trota bidendelu puru tenta e istraca fueit de iscatu ma sa frizione s’atzioneit su filu ‘e sa lenza resteit in tira e cando se trota si frimmeit Gavinu cun dulchesa nde la torreit affaca a sa riba.
Sa trota meravizosa e soberana guasi frimma in s’abba ca gai la teniat sa lenza in tira pariat pronta a un’ateru iscatu ma sevendela ‘ene issos s’abizeini chi sos conos li fini manchende.
– Mi parer ch’apat sos amos in laras e si est gai podet bastare un’ateru istratzada e la perdimus neitzeit Andria. Penso de intrare in abba a la futire mintendechela chena la tocare in su pischeddu meu boidu.
– Ma t’infundes no est una die caente e-i s’abba est frita meda.
– No importat e m’ap’a impressare. Andria incumintzeit a s’ispozare.
– Aiseta cun gravidade ap’a tentare de che la jighere pius addainanti ue s’abba est pius bascia li neitzeit Bainzu.
– Si non la perdes prima e bi la sigheit a s’ispozare.
– L’ap’a a perdere ma tue non podes arriscare sa salude pro una trota.
– Non di lees pensamentu! Est unu modu siguru e lestru su meu. Posca appenas agabbo m’ap’asciutare cun sa maglia e asciutu mi ‘esto.
Andria nudu che unu deu grecu chircaiat de iscoidare sas ispinas de sa riba pro si ch’ettare a modde e Bainzu poniat totu sos riguardos a che jigher sa trota in abbas non fungudas istrachendela cun sa tira.
Cun su petus a infora ‘e s’abba e-i su pischeddu abertu in manos.
Andria allentu che sigheit sa trota e dae segus movende a manera su pischeddu l’affianzeit a sa trota comente esseret unu reparu ‘e sa nadura.
E issa si bi lasseit andare finas a su fundu forsis in chirca ‘e pasu. Gai nde la ‘ogheit impresonada e fit gai manna chi sa coa nde restaiat a infora ‘e su pischeddu. Cando isse acultzieit sa manu a l’istacare sos amos chi jighiat bene fichidos in buca a modu ‘e poder serrare su pischeddu sa trota manna e bella avertende sa manu fateit su solitu brincu armoniosu in s’aera e che fritza grasciosa si che torreit a logusou a s’abba.
– Torra! Innoromala!
– Atentu sa lenza est galu in tira e sa trota at a essere in su fundu o reparada affaca a carchi pedra.
– S’abba comente mi so movidu s’est buluzada e non s’idet bene.
– Resta frimmu si bi resessis e lassala isjarire. Isperemus non ti leet su fritu.
– No apo fritu ma in su fundu ch’at pedras medas e poto lascinare ispintu dae sa currente. Mi! mi paret si siat movida ca intendo sa lenza in s’ossu ‘e su rajolu.
– Atentu.l’as acultzu a su pe drestu. Non ti movas si bi resessis
– Che la so ‘idende deo puru. Azigu resessit a si movere.
Imbeze sa trota fateit un’ateru iscatu. Andria intendente sa lenza fuire si moveit perdende s’equilibriu e fateit pro restare ficadu e non che ruere a modde ‘e su totu
passos addainanti e a insegus.
– Baffan…! Mi paret de l’aere ischitzada movendemi.
– Resta frimmu. S’est istacada ma creo chi siat affaca a tie belle e morta.
– Como la so ‘idende deo puru.
– Grusciati e mintechela in su pischeddu.
Andria movendesi lascineit e in su ruere de cara a modde li fueit su pischeddu Infustu pro infustu si grusceit intro s’abba e tenteit de afferrare sa trota cun ambas manos ma sa trota cun s’urtimu iscatu andeit a si cuare. Ma fateit pagu tretu cun sas pagas fortzas chi li fin restadas e si frimmeit in su fundu in mesu ‘e duas pera muribunda.
Gai Andria a sas fines resesseit a che la ponnere intr’a su pischeddu e a nd’essire a boghes cuntentu.
– Asciutati e bestiti luego.
– Vitoria. Bi l’amus fata abboighinaiat Andria.
– A catigadura bi l’amus fata! Una gherra binchida foras ‘e sas regulas! Paret chi custa siat una leiscione pro s’omine chi no at rispetu perunu e si creet padronu ‘e sa nadura. Andamusnoche ca non nde so cuntentu.
– Comente amus gherradu e binchidu e non nde ses cuntentu?
– Deves comprendere si lu cheres chi sa pisca est un’isport e donzi isport at sas regulas suas chi bi nd’at una no iscrita chi si jamat fair play e chi sa risultada est bona cando si rispetana sas regulas fintzas sas chi non sunu iscritas.
– Boh! Mi paret chi ses fatende un arrejonu difizile chi non b’intrat.
– Tando pensa ch’amus mortu catighendelu unu ja cundennadu.
– E ite cheret narrer si finius pischende?
– Ajò a domo si est sa risultada chi contat ja l’amus in su pischeddu.
E rientreini a domo cun Bainzu semper de pius cumbintu in rantzigu chi mancu sa pisca l’aiat fatu abbojare cun su fizu.
Da http://www.luigiladu.it/ Poesias sardas, contos, poesia italiana e tanti profili biografici degli autori.


text:
Seus is chi pigant a incuru s’arrisu tuu.
Sa prevennidura est sa cosa de prus importu chi nosu faeus: is averiguamentus periòdicus e is richiamus chi faeus fatu-fatu de s’igieni funt su primu passu faci a sa prevennidura de problemas o sanaduras caras.
Is tentas nostas
Alfadental est fundada asuba de balimentus de benèssiri, de sa saludi e de s’igieni de sa buca. S’incuru de s’arrisu, un’esàmini fatu a fini-fini de su “status” odontojàtricu de dònnia patzienti, is informus giustus asuba de is tratamentus de sa buca de fai dònnia dii funt is tentas nostas de prus importu.
Ita faeus
Totu is situatzionis funt documentadas e sighias in su tempus. Amostaus “su innantis e s’apustis” siat fotogràficu chi arradiugràficu de is tratamentus, po amostai de manera crara sa calidadi de is sanaduras fatas.
Igieni de sa buca
Pedodontzia
Odontojatria arrangiadora
Ortonniatodontzia
Prevennidura dentali
Parodontologia
Sa parodontologia pertocat s’aguantu e sa saludi de is tessutus chi sustenint sa denti e chi podint essi sugetus a parodontiti, connota mellus cun su nòmini de supuratzioni.
Endodontzia
Pròtesi dentali
Sa pròtesi dentali pertocat su torrai a fai is dentis cumprumìtias malamenti e de s’arremprasu de is dentis chi amancant. Sa tenta sua est de torrai a is dentis chi amancant sa funtzionalidadi e sa bisura bona insoru.
Sa scuadra nosta
Su stùdiu s’arrelatat cun is patzientis de manera cristiana: su liòngiu intre professionista e patzienti est cunfiantzosu. Perunu cumprumissu benit fatu po su chi pertocat sa calidadi de is prodùsius, materialis, limpiadura e garbosidadi.
Dr.ssa Alessandra Pinna
Fundadora
Carlo Porcedda
S’igienista de is dentis
Silvia Piras
Agiudanti
Maura Portas
Agiudanti
Is Stùdius
Error: API requests are being delayed for this account. New posts will not be retrieved.
Log in as an administrator and view the Instagram Feed settings page for more details.
Is cumbentzionis nostas
Polima de Stadu
Carabineris
Fit trasportus
Arst
Assentaus a su sindicau CISL
Scola de is scientis carabineris de Igrèsias
Guàrdias studa-fogu
Ita ses abetendi ?
Prenota imoi etotu sa bìsita tua


text:
E, e , cng Definizione sa de chimbe líteras de s'alfabbeto est unu sinnu chi si ponet po unu sonu vocale mesanu; impreada a sa sola est una cng. Coment'e vocale a bortas est unu sonu apertu, largu [ɛ] (acentu gràficu / `/: è) e a bortas serrau [e], istrintu (acentu gràficu /´/: é): est apertu candho prus ainnanti de unu postu in su foedhu dhue at un'àteru sonu sèmpere apertu (/a/), o mesanu etotu (/e/, /o/) fintzes candho custu sonu est rapresentau cun vocale chi po régula est de sonu serrau (/i/, /u/) si però in su foedhu chi dh'at fatu dipèndhere dhue iat unu sonu mesanu etotu (e comente dhu'est como puru in log.): bène, chèna, faèdhos (e fuèdhus), o fintzes bèngu/bèngiu (bèngio, bènzo), bèni (bène), brèmi (bèrme), crèu (crèo), dèu (dèo), gènti (gènte, zènte), ghètu (ghèto, bèto), issu intèndit (intèndhet), dèu intèrru (intèrro), lèi (lèa, lèze), nèmus (nèmos), orbèsci (abbrèschere), pentzèndi (pessèndhe), pèrdi, pèrdiri (pèrdere), pèrdu (pèrdo - ma Pérdu, Pédru), dèu sònu (dèo sòno), tèngu (tèngio, tènzo), trèmini (trèmene). Sa /e/ tónica est unu sonu serrau candho prus ainnanti de unu postu dhue at una vocale serrada (/u/, /i/) giai in s’étimu: cértu, faédhu, fénu, intérru, létu, nétu, béni!, brabéri, fémina, féti, nébida, pétzi, presonéri, chérfidu, dépidu, mércuris, nébidu, o fintzes cun vocale mesana prus ainnanti de unu postu ma serrada prus ainnanti de duos postos, es. séberu, ténneru, zénneru, ma pl. zènneros (cosa diferente est candho a su foedhu si aciunghet un'elementu chi no est parte sua: es. cramèndhelu = cramendhe + prn. lu, pessèndhedi = pessendhe + prn. ti). Coment'e cng., chi benit de su latinu et, no si pronúnciat prus sa /t/ de et, ma custa si faet intèndhere ca afortit sèmpere sa cunsonante de cuménciu de su foedhu chi si agatat ainnanti: tui e dèu = nr. tui eddèu, dèu e tui = dèu etúi (e non "edui" che in de tui), tui e nosu = tui ennòsu, batos e canes = batos ecànes (e non "eganes" che in de canes, àcua e soli = àcua essòli e no "esòli" che in dí de soli), goi e gai = goi eggài, die e note = diennote, unu e mesu = unuemmésu; in camp., candho si agatat ainnanti unu foedhu chi cumènciat cun /e/ o cun /a/, sa e cng. a logos che dha fúrriant a /i/: matas i erbas, ispropósitus i erroris, custus i àturus, ma méngius a dh'iscríere sèmpere e etotu, chi andhat ateretanti bene a nàrrere; in log., cun is art. si che fúrriat in "ei" po no si lassare cunfúndhere cun sa prep. ’e (= de): sa mama ei su babbu, sos frades ei sas sorres, sa lana ei sa peta, sas féminas ei sos ómines (ma si faet fintzes cun is agetivos/prn. de posidura custu, cussu, cudhu: custu ei cussu ei cudh'àteru), e méngius innoghe puru a dha regularizare e in s'iscritura e adatandho, totu su prus, sa letura. Coment'e impreu, sa e cng. serbit a pònnere impare duas fràsias o duos foedhos de su matessi importu grammaticale, ma bortas meda si ponet solu coment'e po giare prus fortza a su chi si narat (che in is fràsias de ammostu), e fintzes in su sensu de ma, cun idea de contràriu, de abbétia (babbu tou triballendhe che iscrau e tue ammandronadu!); si ponet fintzes po s'idea de aciunta, po cunsiderare impare duas o prus cantidades de aciúnghere o summare apare (in itl. = più). Coment'e vocale est desinéntzia de unos cantu númenes mascos e agetivos e deosi in campidanesu càmbiat a /i/: cane > cani, fradile > fradili, molente > molenti, ómine > ómini, pane > pani, callente > callenti; unos cantu númenes e agetivos chi a mascu essint in /e/ fúrriant sa desinéntzia in /a/ po fàere su f.: coghidore - coghidora, malefatore - malefatora, traitore - traitora, samunadore - samunadora. In camp. a logos (raru) sa /e/ est desinéntzia ue in totu su sardu si ponet sa /a/: es. mebe - meba/mela. Iscrita manna, E, s'impreat coment'e incurtzadura de Est, sa bandha geogràfica de s'oriente, e coment'e númene de una vitamina. A/c. sa e cng. e sa ’e prep. (cun aféresi de /d/) si podent cunfúndhere apare segundhu comente s'iscriet (es. "un'e mesu" podet bàlere unu e mesu – nr. unuemmésu = unu prus su mesu – e fintzes unu ’e mesu – nr. unuemésu = unu de mesu), a bortas fintzes cunfundhendho su significau: po cussu est méngius a no apostrofare mai su foedhu chi benit innantis de sa e cng. e ne sa prep. de e iscríere unu e mesu, fizu e mama, frutu e àrbure, tapu e fundhu e totu deosi po arresurtare prus craros fintzes unu de mesu, fizu de mama, frutu de àrbure, tapu de fundhu e àteros Frasi custa cosa andhat bene como e andhaiat bene tandho ◊ cussu cristianu est fatu e lassau ◊ est aici e no ndi bollu intendi prus! ◊ custos sunt maridu e muzere, frade e sorre, sorga e nura ◊ papat pani e casu 2. e ita bolis? ◊ e a ue ses tuchendhe? ◊ e chie leat casu! ◊ e ite s'isto deo, a su postu tou!…◊ e andhe brea a mi che àere lassadu furare su zuo! 3. tzertos campant su cane cun sas mezus ingognas e no daent unu bículu de pane a unu famidu! ◊ tue no cheres e deo emmo! ◊ e comente, no ndhe li dao deo e ndhe li daes tue?! ◊ a ite tiat èssere: deo triballo e tue nono?! ◊ est beru e no lu cheres atrocare! ◊ mi fia drommendhe e tue mi ndhe ischidas! 4. duos e duos faghet bàtoro, chimbe e chimbe deghe Etimo ltn. et Traduzioni Francese e, et Inglese alphabet letter, and Spagnolo e, y ("e" davanti a parola che comincia con i) Italiano e, ed Tedesco e, E, und (Konj.).
mi , prn Definizione prn. de 1ˆ persona sing. siat m. che f. manigiau coment'e cmpl. diretu o indiretu: iscriendho si ponet méngius abbandha candho si narat innanti de su vrb., totu a unu cun su vrb. candho si narat apustis cun imperativu o gerúndiu (postu deosi a úrtimu, dhue at logos chi diventat mia); segundhu su vrb. (prnl.) si ponet chentza un'impreu precisu: mi creu, m'impesso, mi pesso, mi parzo, mi fato (= creo, pentzo, pàrgio, fatzo, ma cun significau distintu de custos verbos) Frasi tue a mie mi ses bidindhe ◊ lèami cun tegus! ◊ bidindhe mi sezis? ◊ dha chistionu e issa parit ca est ascurtendimia ◊ Gesugristu miu, agiudamia tui! ◊ cun custa lepa est fàtzile chi mi sego ◊ seis agiudandhomi totus ◊ credeimia totu su chi seu nendi ca est berus! 2. ite mi ndhe narais? ◊ ita mi fais? ◊ donamidha tui cussa cosa! ◊ mi segu un'arrogu de casu ◊ mi dhu pigu ◊ de cussa cosa no mi nd'apu lassau ◊ chi mi dhu giaes mi dhu leo 3. como tenzo sonnu e mi drommo ◊ mi creu chi no tengas arrexoni ◊ innantis mi pesso, apustis andho ◊ m'impesso deo su mastru! ◊ biu m'eis a fillu miu? ◊ oe mi parzo menzus, mi est essida sa frebba ◊ dhu biu aici a mi fatzu: Custu depit èssi macu! Etimo ltn. mihi, me Traduzioni Francese moi (oggetto e nei complementi retti da prep.), me (termine, in presenza di lo, la, li, le, ne), me (compl.), moi (con un verbo all'imperat. positivo) Inglese to me Spagnolo me Italiano me, mi Tedesco mich (Akk.), mir (Dat.).


text:
Oi comente a su tempus de Angioi e de is movimentus contra a s’isfrutamentu feudali de s’Isula nosta sa situatzioni de su pòpulu sardu no est prus sustenibili.
Si ndi funt isperdendu cumente genia. Chi in is annus sessanta unu pastori podiat mandai is fillus a istudiai oi no arrennescit mancu a si campai a solu (e de pastoriu non si ndi chistionat prus!) Totu su mundu chi bivit in su sartu, de s’agricoltura, est a su fàmini (e de agricoltura non si ndi chistionat prus!)
Is artigianus no iscint prus eita manu si donai, s’edilitzia est frima (finas poita s’est pentzau de fai domus e domus sempri prus piticas e caras, bastat a biri cantu costat un’apartamentu de 50 metrus cuadrus).
Is marinas si ddas seus bendias a is continentalis e a is istrangius, invecias de ddas preservai e de fai andai is turistas in is albergus. In bia de Dante, a Casteddu, una de is arrugas de su shopping prus de importu, luegu nci funt prus negotzius serraus cun s’iscrita “Affittasi” de cussus chi funt obertus.
Teneus sa benzina e su gas prus caru de Itàlia, pareus pighendu oru e invecias est cosa chi traballaus innoi etotu e chi s’est incuinendu su logu peus de unu muntonargiu. Seus prenus de basis militaris in dogna logu, unu territoriu istremenau fuliau a s’aliga. Is unicas impresas chi funtzionant funt is bancas, e ormai is polìticus-banchieris tenint dogna deretu de ponni impostas noas po dogna cosa.
Sa disocupatzioni est lompendu a unu livellu chi fra pagu nci at a essi prus genti sena fai nudda che genti ocupada. E su problema prus mannu parit essi euba at a giogai su Casteddu s’annu chi benit. Mancu sa peus imbriaghera podit fai erribai s’òmini a custu puntu. Tocat a si ndi iscidai e a cumprendi ca custu est su tempu de is baronis. E chi is baronis ant a cumandai finas a candu su pòpulu no at a agatai sa fortza de nai bastat.
Procurade de moderare avisat sa cantzoni, e no est una cantzoni po baddai. Ma nosu non cumprendeus (poita si betaus a tontus?) eita bolit nai.


text:
Hd-streaming: Tenet (2020): Offline Auf Iphone Ansehen
tenet film tenet filmstarts tenet film wiki tenet film trailer tenet film 2020 tenet film imdb tenet film fsk tenet film kinostart tenet film musik tenet film deutschland tenet film altersfreigabe tenet film about tenet film age rating tenet film actors film tenet adalah tenet film bande annonce film tenet tentang Tenet Film Deutsch/strong apa tenet film bande annonce vf the tenet film tenet 2020 tenet film budget tenet film warner bros tenet film corona tenet film christopher nolan tenet film crew tenet film cast tenet film concept tenet film composer tenet film csfd tenet cały film tenet film deutsch tenet.... [Read more…]


text:
Definitzione Definitzione
Sinònimos e contràrios Sinònimos e contràrios
Maneras de nàrrere Maneras de nàrrere
Frases Frases
Sambenados e Provèrbios Sambenados e Provèrbios
Terminologia iscientìfica Terminologia iscientìfica
Ètimu Ètimu
Tradutziones Tradutziones
étnicos:
generales:
A./c.
S’istedhu * in d-una variante o sinónimu inditat in cale de custos est posta s’etimologia; in s’etimologia narat chi cussa est s’etm. suposta.
mancaméntu , nm Definitzione
su mancare, su bènnere mancu, su no dhu'èssere de una cosa; crica de bestiàmene furau, de cosa chi mancat
Sinònimos e contràrios
perdimentu
| ctr.
iscroidura
Maneras de nàrrere
csn:
èssere a mancamentos de coro = zúghere su coro chi istat male, benindhe mancu, coment'e arrimèndhesi; èssere in mancamentu = chirchendhe cosa chi at mancadu, prus che àteru pro fura
Frases
isto guasi in mancamentu, sufritendhe s'irraighinadura patida dae candho andhei a iscola ◊ s'oghiada de issa dhi poniat unu sfinitzu prus mannu de su mancamentu chi dhi fiat pigau (I.Lecca)◊ amus afiladu fatu de sa trata, in mancamentu de sas bacas ◊ in montes bi at coladu zente in mancamentu
Ètimu
srd.
Tradutziones
Frantzesu
manque
Ingresu
cash short
Ispagnolu
falta,
mancamiento
Italianu
ammanco
Tedescu
Manko.


text:
Banana
Banana est una pianta cun rizoma, fustu chi istada sutta terra. Su fruttu est sa banana chi creschede a “casco” cun frutos meda, unidos umpare. Pianta de origine orientale, connotta dae sos Romanos a poi de s'ispeditzione de Alessandro Magno in India. Creschede in climas caldos.
Su fruttu est druche e gustosu, e si nde agatada de medas ispetzias, colore e mannaria. B'est sa banana chi connoschimos , ca est sa pius presente in commerciu, de colore grogu cando est madura (Musa sapientium), e un'atera, chi si coghede (Musa paradisiaca).


text:
What Is and What Should Never Be – Led Zeppelin – Testo e Traduzione
Scritta da Jimmy Page e Robert Plant, What Is and What Should Never Be è una canzone inserita in Led Zeppelin II, secondo album dei Led Zeppelin pubblicato il 22 ottobre 1969. Nel 2012 il regista David O. Russell l’ha inserita in Il lato positivo (Titolo originale Silver Linings Playbook) film con protagonisti Bradley Cooper (A Star Is Born), Robert De Niro e Jennifer Lawrence. What Is and What Should Never Be è disponibile su Amazon o su iTunes Il testo e la traduzione di What Is and What Should Never Be Led Zeppelin And if I say to you...


text:
"Sardigna Terra Bia" - Unu manifestu in sardu pro amparare sa terra nostra03/08/2015 - Ufìtziu De Sa Limba Sarda
A pustis de su seminàriu "Sardigna Terra Bia" fatu in Abbasanta su 28 de trìulas, chi at bidu prus de milli partetzipantes (e 2.500 in streaming) e chi at tentu comente òspite de onore s'ambientalista Vandana Shiva, est nàschida sa proposta de creare unu laboratòriu sotziale movende dae su manifestu "Sardigna Terra Bia" bogadu a campu sa die.
Su manifestu est una lìtera aberta a sa sotziedade sarda, est iscritu in tres limbas (inglesu, sardu e italianu) e analizat sas dificultades chi est bivende sa Sardigna in contu de territòriu, energia, refudos e agricultura, proponende finas istrategias pro megiorare sas cosas.
Sas primas firmas de su manifestu sunt sas de Vandana Shiva, de Roberto Romizzi (ISDE International), de Vincenzo Migaleddu (ISDE Italia - ISDE Sardigna) e de sos sìndigos presentes a su seminàriu.
Chie cheret podet agiùnghere sa firma sua mandende una mail a isde@ats.it e ponende in ogetu "Sardegna Terra Viva: Anche io sostengo un'economia circolare". Tocat a iscrìere nùmene, sambenadu, bidda, natzione e si s'apartenet a carchi assòtziu.
Pro informatziones si podet telefonare sos nùmeros 0575-22256 (ISDE Italia) o 079-291918 (Vincenzo Migaleddu, referente ISDE Sardigna) o iscrìere a migaleddu@gmail.com.


text:
Continuano gli incontri mensili “in Limba” al Circolo dei Sardi di Biella – appuntamento ogni ultimo martedì del mese, alle ore 21 – Atobiu-arrexionara de su mese ‘e laramini 2011 – invito a parlare “la lingua materna” nelle diverse varianti linguistiche regionali locali
Eusu fatu atobius mera partecipaus, atrus prus pagu, ma no po cussu candu seusu prus pagus no funti bellus, si andaus a castiai beni candu si acuriri a fuedhai totus, sene acarrexiai i boxis, fendi manera de s’intendi a pai, praxinti de prusu puru.
Comenciara a arrexionai Brai Piciau, bibliotecariu de su circulu, est de is socius prus antzianus, e is arregordus du su sciri contai e scriri beni; candu fuedhara Brai ascurtaus cun atentzioni e imparaus unu borigiu de cosas chi meras de nosu no anti conotu.
Custa borta chistionara de su “Strexu De Fenu”, fura s’ammanitzu de sa sposa, po is pobirus fura fintzas totu sa mobilia de sa domu,a totu is maneras.
Brai du apariciara sempri beni scritu puru, aici chini boiri teni su praxeri chi eusu tentu nosu ascurtendi du ligiri prus ainantisi, a pustis de custu scritu.
Faciu sa parti de cordinarori, pregontu a is chi funti a arroliu de sa mesa, si funti prexiaus de is cosas chi feus, si balliri a calincuna cosa e si depeus sighiri; funti totus de s’abbisu ca scieti po su fatu ca po na scantu oras si fuedhara scieti in sardu est unu praxeri mannu, in prusu serbiri po arregordai fuedhus chi de tempusu mera si oberanta pagu o nuda, capitara de imbruconai in calincunu fuedhu chi in cussu momentu stentaus a arregordai e candu torrara a conca si fairi cumprendi ca no seusu perdendi tempus, in prusu c’est sempri de arrexionai de is fuedhus nous chi si depiri aciungi, su sardu est ‘na limba bia, tenniri abbisongiu de essi annoara fatu fatu.
Incoragiu de su giudisciu positivu donau a su chi seusu fendi sigu nendi poita sigundu mimi puru nosi depeus stancai a fuedhai in sardu.
Chi su sardu siara limba minòre in sa penisula bandara beni, ma chi arriscara de essi minòre in Sardinia puru no si depiri acetài.
Su dannu fatu de sa “Lei de Boginu”, chi imponera de fuedhai e scriri in italianu in is documentus uficialis cun s’intendimentu de nci bogai su spagnolu, in una popolatzioni pagu scolarizzara, est stetiu piticu.
Su dannu mannu est stetiu fatu candu s’istrutzioni est bessia obligu, funti arribaus in Sardinia unu borigiu de maistus de iscola continentalis chi su sardu no du bolianta intendi, calincunu ponera dusu in italianu chi intendera chistionendi in sardu prima de intrai o dopu bessiu de iscola, cunsilanta a is babus e mammas a fuedhai in italianu a is pipius ca su sardu struppiara s’italianu, dusus ponenta menti e a tenni pipius chi fuedhanta in italianu fura orgogliu po totu sa familia.
Est bregungia chi ci siara genti nascia, crescia e bivia sempri in Sardinia chi su sardu du cumprendiri, ma no du fuedhara su dannu est partiu de sa scola e de sa scola depiri partiri su rimediu, sa limba sarda depiri essi obbligatoria, depiri tenni pari dignirari tra linguagius sardus diversusu, ma cun s’italianu puru, no bastara s’iniziativa isolara de calincuna scola, passara po folclori.
No est suficienti, ma importanti mera, su traballu de studiosus e scritoris chi batalanta e scrinti in sardu, po du fai cresci abbisungiara de si poni in conca ca su sardu du depeus torrai a fuedhai totus, mannus e piticus, sinuncas su traballu chi fainti issus puru serbiri a pagu.
S’atobiu-arrexionara chi feusu s’urtimu martis de dogna mesi a nosu serbiri po si tenni in esrciziu, po no si scaresci a pagu a pagu sa limba nosta, si rendeus contu ca est unu cuntributu piticu mera, ma non si arrendeus e andaus ainantis.
De parti mia du sciu ca su sardu est diversu de comenti du scriu deu e mindi scusu cun is linguistas.
Salurus a totus,
Pieru Pinna


text:
Cassiodoro
Articulu in logudoresu
Flavio Magno Aurelio Cassiodoro, (Squillace - Calabria 490 circa - Monastero di Vivario, 583 circa), istoricu, omine politicu, e literadu. Est istadu ministru de Teodoricu, re de sos Ostrogotos chi aiant occupadu una parte manna de sa penisola italiana. Cassiodoro s'est impignadu po s'unione de sas populatzines de cultura romana e sa populatzione gota. Cando moridi Teodoricu (526), sos Ostrogotos no rèzene a s'attaccu de sos Bizantinos. Cassiodoro si retirat a Squillace e fundat unu Tzentu monasticu e una Biblioteca, Vivarium, inue benint regoltos testos antigos e -i sos monacos trascriene sos testos antigos e i sos classicos. At iscrittu Historia Gotorum, Chronica, Instititiones divinarum e humanarum lectionum.
- Stub
- Logudoresu
- Artìculos cun còdighe VIAF
- Artìculos cun còdighe ISNI
- Artìculos cun còdighe BIBSYS
- Artìculos cun còdighe BNE
- Artìculos cun còdighe BNF
- Artìculos cun còdighe BAV
- Artìculos cun còdighe CANTIC
- Artìculos cun còdighe CERL
- Artìculos cun còdighe GND
- Artìculos cun còdighe LCCN
- Artìculos cun còdighe LNB
- Artìculos cun còdighe NKC
- Artìculos cun còdighe NLA
- Artìculos cun còdighe NLI
- Artìculos cun còdighe NSK
- Artìculos cun còdighe NTA
- Artìculos cun còdighe RERO
- Artìculos cun còdighe SBN
- Artìculos cun còdighe SELIBR
- Artìculos cun còdighe SUDOC
- Artìculos cun còdighe Trove
- Artìculos biogràficos cun còdighes de controllu de autoridade
- Biografias
- Istòricos
- Polìtigos


text:
Limba Sarda Comuna
Artìculu in LSC
Sa Limba Sarda Comuna (LSC) est una norma de iscritura de sa limba sarda, pensada cun sa punna de frunire una grafia chi regollat is caraterìsticas distintivas de su sardu presentes in totu is variedades faeddadas[1], e adotada cun caràtere isperimentale in su 2006 dae sa Regione Autònoma de Sardigna pro s'iscritura de sos documentos ufitziales in essida, in co-ufitzialidade cun s'italianu.
Piessignos[modìfica | modìfica su còdighe de orìgine]
Sa LSC, mancari partende dae una base logudoresa-nugoresa, leat fintzas elementos pròpios de sos limbàgios de mesania, est a nàrrere sos limbàgios chi sunt a mesania intre su logudoresu e su campidanesu, e duncas si proponet a livellu morfològicu comente una variedade mesana intre sas variedades diferentes de sardu, faeddadas o literàrias chi esistiant in antis, chirchende de leare is elementos comunos.
Duncas est un'istandard fundadu a pitzus de una limba "naturale" e no "artifitziale"[2], mancari minoritària cunforma a àteras variedades sardas, acurtziende·si a sa proposta de sa Limba de Mesania (LdM o LDM), fìgia de su movimentu culturale "mesanista", de acordu pro una variante ùnica[3], chi afirmaiat peri s'ispecificidade de sa limba sarda intre is limbas romanzas derivadas dae sa latinidade otzidentale (plurale cun s' acusativu) cun su catalanu, s'ispagnolu, su proventzale, su portoghesu etc. a s'imbesse de s'italianu chi, comente su rumenu, est fìgia de sa latinidade orientale (plurale cun su nominativu).
Est fintzas un'evolutzione de sa Limba Sarda Unificada (LSU), pubblicada in su 2001, chi dd'aiant criticada meda pro s'artifitzialidade sua, e ca no aiat leadu perunu elementu de sa variedade campidanesa, essende fundada subra de su logudoresu mesanu isceti.
Pro su chi pertocat s'impreu de su lèssicu, sa norma de sa LSC lu lassat lìberu, previdende sa possibilidade de impreare totu is "parole ereditarie, anche se di uso limitato ad alcune varianti", cun sa coesistèntzia de geosinònimos diversos comente lègiu/feu, pòddighe/didu, àghina/ua, chèrrere/bòlere, etc, impreados comente sinònimos, e torrende a una forma gràfica ebbia sas variantes fonèticas de paràulas chi ant su matessi ètimu (faeddare e non fueddai, foeddare, faveddare, faiddare, fueddari, etc), su prus de sas bortas ponende fatu a s'etimologia in su sèberu de su modellu (mancari chi custu non sutzedit semper, comente in sa paràula de "abba", seberada comente forma gràfica curreta in logu de su meridionale "àcua", o comente in sa paràula "lughe", seberada in logu de sa forma nugoresa-baroniesa "luche")[4]. Pro is impreos iscientìficos, cando esistint paritzos sinònimos, consìgiat de seberare is tèrmines chi parent prus "nèutros", ca sunt prus ispartzinados o ca sunt derivados deretos dae su latinu, ma podende seberare is àteros sinònimos puru, mescamente pro impreos literàrios.
In su testu de sa delìbera regionale de su 2006 chi at istituidu sa LSC, in ue custa norma istandard est definida "aperta ad integrazioni", est evidentziadu chi "tutte le soluzioni sono di uguale valore linguistico, ma è necessario per ragioni di chiarezza di chi scrive o traduce operare una scelta. La Limba Sarda Comuna, come norma scritta di riferimento e di “rappresentanza” dovrebbe tendere con il tempo appunto a rappresentare il sardo nel suo complesso e non a rendere per iscritto tutte le varietà locali, che sarebbe difficilmente proponibile per dare al sardo un uso ufficiale sovralocale e sovramunicipale".
In prus, in cussu documentu etotu, est reconnota sa possibilidade de impreare is vàrias formas fonèticas de unu lemma matessi "nella scrittura delle varietà locali", reconnoschende duncas in manera implìtzita una coesistèntzia intre sa norma istandard e is àteras grafias diferentes, pro impreos locales[5].
In sa règula de sa LSC non s'agatat perunu riferimentu a sa sintassi de impreare, chi duncas est lassada a sa cumpetèntzia de is chi iscrient.
Adotzione ufitziale de sa Limba Sarda Comuna[modìfica | modìfica su còdighe de orìgine]
Sa Limba Sarda Comuna nche dd'at adotada in manera isperimentale sa Regione Autonoma de Sardigna cun sa Delìbera de sa Giunta Regionale n. 16/14 de su 18 de abrile de su 2006 (Limba Sarda Comuna. Adozione delle norme di riferimento a carattere sperimentale per la lingua scritta in uscita dell'Amministrazione regionale[6]) comente limba ufitziale pro is atos e is documentos emanados dae sa Regione Sardigna (fintzas si s'art. 8 de sa lege italiana 482/99 narat chi at valore legale isceti su testu iscritu in limba italiana), reconnoschende a is tzitadinos sa possibilidade de iscrìere a s'Ente in sa variedade pròpia e istituende s' Ufitziu de sa Limba Sarda regionale.[7]
Impreu[modìfica | modìfica su còdighe de orìgine]
Sa Regione Sardigna in is annos passados at sighidu sa norma LSC in sa tradutzione de paritzos documentos e delìberas, de is nùmenes de is entes, ufìtzios e assessorados suos in prus de su nùmene suo matessi "Regione Autònoma de Sardigna", chi oe s'agatat in s'istemma ufitziale in pare cun su nùmene italianu.
In prus de cuddu ente, s'istandard isperimentale LSC nche dd'ant impreadu comente sèberu voluntàriu parìtzos àteros entes, iscolas e mèdios de informatzione, medas bias in manera cumplementare cun grafias chi sunt prus probianas a sa pronùntzia locale.
Pro su chi pertocat custos impreos ant fatu un'istima pertzentuale, cunsiderende isceti is progetos finantziados o cofinantziados dae sa Regione pro sa difusione de sa limba sarda in is ufìtzios linguìsticos comunales e subra-comunales, in sa didàtica in is iscolas e in is mèdia dae su 2007 a su 2013.
Su Monitoràgiu a pitzus de s'impreu isperimentale de sa Limba Sarda Comuna 2007-2013 a cura de su Servìtziu Limba e Cultura Sarda de s'Assessoradu pro s'Istrutzione Pùblica, che dd'ant publicadu in su giassu ìnternet de sa Regione Sardigna in su mese de abrile 2014.
Pro su chi pertocat is progetos iscolàsticos finantziados in s'annu 2013, pro esèmpiu, dae cussa chirca nd'est essida a pitzus una preferèntzia ladina de is iscolas pro s'impreu de s'ortografia LSC in pare cun una grafia locale (51%), cunforma a s'impreu esclusivu de sa LSC (11%) o a s'impreu escluscivu de una grafia locale (33%)[8]
Imbetzes pro su chi pertocat is progetos editoriales in sardu in is mèdia regionales, finantziados in su 2012 dae sa Regione, agatamus una presèntzia prus manna de s'impreu de sa LSC (chi diat pòdere derivare dae una premialidade de 2 puntos in sa formatzione de is graduatòrias pro leare is finantziamentos: premialidade chi non nche fiat in su bandu pro is iscolas). Segundu cuddos datos resurtat chi sa produtzione testuale in is progetos de is mèdia est istada pro su 35% in LSC, pro su 35% in LSC e in una grafia locale e pro su 25% in una grafia locale ebbia[9].
A ùrtimu mentovamus a is ufìtzios linguìsticos locales cofinantziados dae sa Regione, chi in su 2012 ant impreadu in s'iscritura pro su 50% sa LSC, pro su 9% sa LSC in pare cun una grafia locale e pro su 41% una grafia locale ebbia[10].
Propostas de emendamentu[modìfica | modìfica su còdighe de orìgine]
Dae su 2006 a su 2014 ant publicadu, mescamente impreende sa rete ìnternet, unas cantas propostas de emendamentu de sa norma LSC, chi punnant a l'acurtziare de prus a sa pronùntzia de is limbàgios meridionales de sa limba sarda, chi ddos podimus cunsiderare in manera verosìmile comente faeddados dae sa majoria de is sardòfonos.
Intre custas propostas mentovamus sa de su prof. Francisco Xavier Frias Conde, filòlogu e romanista ispagnolu in s'Universidad Nacional de Educación a Distancia (UNED), chi est istadu coordinadore de sa Revista de Flilologìa Romànica Ianua, èdita dae Romania minor. Est iscritore in galitzianu e in ispagnolu e autore di paritzos sàgios in italianu e in sardu subra de is problemas di linguìstica sarda.
Custu sàgiu suo est intituladu Proposte di miglioramento dello standard sardo LSC[11]
Un'àtera proposta est sa de su prof. Roberto Bolognesi, chi proponet calicunu arrangiamentu chi diat permìtere a totu is sardos de lèghere s'istandard segundu sa pronùntzia issoro, impreende unas cantas règulas simples de letura[12][13].
Notas[modìfica | modìfica su còdighe de orìgine]
- ↑ Regione Autònoma de Sardigna, LIMBA SARDA COMUNA - Normas linguìsticas de referèntzia a caràtere isperimentale pro sa limba sarda iscrita de s'Amministratzione regionale (PDF), p. 4.
- ↑ Limba sarda comuna: una limba chi esistit de a beru, in www.sardegnacultura.it. URL consultadu su 14 nadale 2019.
- ↑ Pro is de "Incunza Mesanista", in ue incùngia est unu sinònimu de cunvergèntzia, cfr. Mario Puddu, Ditzionàriu, Condaghes, su sardu depet àere una iscritura natzionale comuna a trassa de su chi aiant fatu in sas limbas minoritàrias ibèricas: galitzianu, bascu, catalanu, chi aiant su matessi problema de variatzione diatòpica de su sardu, risolvende·lu pro more de s'ortografia ufitziale seberada dae is istitutziones. Documentu de su Comitau po sa limba de mesania (2004) http://www.condaghes.com/public/docs/ldm.pdf Càstia fintzas "Po una lìngua de mesania" de su prof. Maurizio Virdis: https://www.academia.edu/2086621/Po_una_limba_de_mesania
- ↑ LIMBA SARDA COMUNA. Norme linguistiche di riferimento a carattere sperimentale per la lingua scritta dell’Amministrazione regionale, Paragrafu 23, pp.55, 2006
- ↑ LIMBA SARDA COMUNA. Norme linguistiche di riferimento a carattere sperimentale per la lingua scritta dell’Amministrazione regionale, paragrafu 2, pag. 7, 2006
- ↑ LIMBA SARDA COMUNA. Norme linguistiche di riferimento a carattere sperimentale per la lingua scritta dell’Amministrazione regionale, 2006
- ↑ Sa regione adotat Sa limba sarda comuna, in sardegnacultura.it, 14 nadale 2019.
- ↑ Monitoraggio sull'utilizzo sperimentale della Limba Sarda Comuna 2007-2013, pag. 12 [Sa boghe "catalanu" si riferit a sa minoràntzia de s'Alighera.
- ↑ Monitoraggio sull'utilizzo sperimentale della Limba Sarda Comuna 2007-2013, pag. 22
- ↑ Monitoraggio sull'utilizzo sperimentale della Limba Sarda Comuna 2007-2013, pag. 18
- ↑ Proposte di Miglioramento dello Standard Sardo L.S.C., Xavier Frias Conde
- ↑ Emendamenti alla LSC, Roberto Bolognesi
- ↑ Un’anàlisi tècnica de sa GSC, Cristiano Becciu
Ligàmenes esternos[modìfica | modìfica su còdighe de orìgine]
- Sa regione adotat Sa limba sarda comuna, in sardegnacultura.it. URL consultadu su 14 nadale 2019.
- Propostas isperimentales de unos cantos liniamentos gramaticales comunes de sa limba sarda
- (IT) Norme linguistiche di riferimento a carattere sperimentale per la lingua scritta dell’Amministrazione regionale
- Glossàriu isperimentale cunforma a sas normas de referèntzia a caràtere isperimentale pro sa limba sarda iscrita
- Deliberatzione n. 16/14 de su 18.04.2006 "Limba Sarda Comuna: Adotzione de sas normas de referèntzia de caràtere isperimentale pro sa limba sarda iscrita in essida de s'Amministratzione regionale"
- Istatutu Ispetziale de sa Sardigna Lege Costitutzionale 26 freàrgiu 1948 n°3, Publicada in sa Gazeta Ufitziale de su 9 de martzu 1948, n°58
Libros[modìfica | modìfica su còdighe de orìgine]
- Canu, Giovanni (2018). Normas Ortogràficas pro Iscrìere in Sardu, Papiros


text:
Est de Santu ’Engiu, ma bivit in Casteddu de annus meda, unu de is maistus prus mannus de chitarra chi s’Ìsula apat tentu mai: Celio Meloni. Primu chitarrista clàssicu sardu, a partiri de is annus Sessanta, una borta a sa cida in su ràdiu, nd’at ispainau su repertóriu cun su programa Rai Celio Meloni alla chitarra.
Contat: “Mi seu acostiau a sa mùsica istudiada de piciocheddu. Gratzias a su ràdiu. Su sonu de su mandolinu, una ’orta chi fustis in gita cun s’iscola, mi nd’iat furau luegu su sentidu. Fua in tertza elementari. De tandu apu intregau ànimu e corpus a sa mùsica”. Oi Celio tenit 78 annus. Ma giai a sexi, cun Antonio Atzori – maistu de Pippo Anedda, su mandolinista prus mannu de su mundu – e cun Tottoio Scano a sa chitarra, fut primu mandolinu in cuncertus pùbblicus de grandu importu, cun sinfonias de Rossini, Verdi, Bellini, Wagner. Bìvia cuss’isperiénztia bella, est froria sa passioni po sa chitarra. Celio at imparau solu, gràtzias aberu a un’origa fini, iscurtendu is discus de Segovia.
Passau s’esami est intrau in s’Académia Musicali Chigiana de Siena – chi pigat feti is intèrpretis mannus – ghiada de Andrès Segovia e Alirio Diaz. A coa, a Lerida, in Ispànnia, at istudiau sa mùsica antiga cun Emilio Pujol. Sempri primu in sa graduatoria de is docentis de ghitarra, in is Cunservatórius musicalis de Casteddu e Tàtari, at fatu cuncertus in totu s’Europa, siat de solista siat in duo e in trio. In Sardìnnia, cun s’Ente Concerti de Aristanis e cun s’Ente Lirico de Casteddu, s’est amostau cun chitarra e orchestra in cuatru recital de un’obra de Porrino. Postu in contu in dónnia logu, e apretziau meda de su pùbblicu, paricius giornalis italianus e istrangius ant iscritu beni de issu. Su maistu Pujol dd’at sempri tentu istima manna. A Lerida dd’iat arregalau sa biografia de Francisco Tarrega, cun s’iscritu Para el distinguido artista Celio Meloni, delicado interprete de la buena musica en la guitarra. Alirio Diaz dd’at sempri nomenau a is discentis che “sa mellus ghia in su campu didàticu e cuncertìsticu”.
Segovia ddu cunsideràt musicista de talentu, virtuosu e artista. Celio est unu maistu de pagus fueddus, geniosu e de bonu coru, cun-d-una sensibbilidadi manna. Po issu s’umiltadi, su de segudai sa bia dereta e sa seriedadi funt is printzipalis virtudis chi depit portai unu musicista. “Ia a bolli chi s’imparu musicali in is iscolas fessit donau a ispertus de aberu, de manera chi is generatzionis de cras possant gosai de is prendas antigas e modernas”, narat Celio. E sighit: “Oi is chitarristas chi istimu de prus, in su panorama mundiali, funt Alirio Diaz e John Williams, tra is sardus Marco Sulliotti”. Funt istétius allievus de Celio finas docentis de su Cunservatóriu de Casteddu, comenti su flautista de fama internatzionali Gesualdo Pellegrini, babbu de s’ex assessori a sa cultura de su cumunu de Casteddu. Cun issu, F.M. Omerzowsky e Anna Paolone Zedda, Celio at fatu de chitarrista solista in otu cuncertus presentaus de Nicola Valle, candu fut presidenti de s’assótziu Amici del Libro. Ma is sodisfatzionis prus mannas po Celio funt is fillus. A totus is cincu ddis at imparau sa mùsica. Dûs de issus funt diventaus maistus de livellu raru: Marco e Valentino, chi oi in praticant s’atividadi cuncertìstica in totu su mundu.
S’arrennegu
Narat su maistu: “Oi sa cultura de sa mùsica, in Itàlia, est isparessendu. Finas po curpa de sa televisioni e de su ràdiu. Donant tropu logu a sa mùsica metzana e no allegant de chini dda scit fai de averas. Est una cosa de non crei. Feti innoi si seus torraus a cust’istadu. Po sonai in logus de unu certu livellu, tocat a essi amigus de is polìticus, chi nou ses foras de is giogus. Non balit nin méritu nin curriculum, non contat essi o nou artistas bonus. Custu est tristu. Mi fait feli, poita non biu nin interessu po in giòvunus nin tra is giòvunus etotu. Mancant is esemprus: andas in crésia e t’acatas chi is corus funt istonaus, càstias s’iscola cìvica e bis chi non s’andat a fundu in is istùdius. Deu nau: chi si bolit fai finta de nudda, andat beni. Perou sa beridadi est custa. Candu fua piciocu sa genti iscurtàt, mancai essit tentu unu gradu bàsciu de cultura boliat imparai, connosci, si boliat melliorai. Oi invecias est su tempus de is sonadoris de cantzoneddas, genti chi guadangiat farrancadas de dinai sena ai fatu nudda in sa vida. Custus funt is esemprus chi sa genti bit e sighit, ca tenit ananti de is ogus is balossus de sa televisioni, non de seguru is chi abarrant seti oras de sighiu in palas de un’istrumentu musicali… E forsis est mellus chi connosciat cussus. Non fessit mai chi sa genti diventit intelligenti e duncas is polìticus depant movi su callentacadira”.


text: Non b'at duda, sa situatzione sòtzio-polìtica Pepinu l'aiat e l'at intzertada cun sas rias «...a tantu l'ides, su mundu est gai, a sicut erat non torrat mai...». Versos indiritzados a Giuanne Sulis, mèigu tonaresu e amigu de su poeta. In sa poesia A Nanni Sulis est rapresentada totu sa sotziedade sarda de su 1800. Fotografia de un'ìsula carrargiada dae sos problemas econòmicos e sotziales, comente como, mancari in manera agigu prus lèbia. Su giòvanu tonaresu intreit in cuntatu cun sa sotziedade de sas biddas e de su sartu gràtzias a su tempus chi dedicaiat a sas garas e a sa poesia in generale. Annos chi ant marcadu a fundu sa cussèntzia e sa formatzione de Mereu. Òmine, issu, chi at semper cundennadu sos abusos e sas ingiustìtzias. Annu cun annu si nch'acostieit semper de prus a sos ideales sotzialistas, a sos valores de sa libertade e de s'agualidade. Nde sunt testimòngias sas cantzones suas, versos dedicados a unu mundu chi est mudende a su peus e chi forsis no at a torrare prus che a in antis. Pepinu Mereu si nche morgeit pitzinnu, a 29 annos. Fiat s'11 de martzu de su 1901.


text:
Troll (Internet)
Unu troll, in is faeddos de internèt e mescamente intru de is comunidades virtuales, est unu sugetu chi interagit cun is àteros cun messàgios provocadores, de mala manera, ifforas de tema o de manera simple sena sensu, cun s'obietivu de istorbare sa cunversatzione e "segare is patatas".
[modìfica | modìfica su còdighe de orìgine]
Is primos riferimentos a s'impreu de su tèrmine "troll" sunt presentes in s'archìviu Usenet incumentzende in is annos otanta.[1] No est ancora craru si su significadu atribuidu a su tèrmine podet esser cuddu postu originariamente o si fotzas unu simple epìtetu impreadu intre sos varios possìbiles.
S'orìgine prus fideli de su tèrmine troll est in sa frase "trolling for newbies", chi aiat devènnidu pobulare in is primos annos 1990 in su grupu Usenet alt.folklore.urban: unu ditzu de brulla intre impitadores espertos chi presentaiant dimandas o argumentos tantu repìtidos e dibàtidos chi sceti unu nou impitadore podiat pèrdere tempus a bos rispòndere. Àteros aiant estèndidu su significadu pro inclùdere su cumportamentu de impitadores disinformados; nointames is troll fiant àncoras cunsiderados subretotu de manera irònica, prus chi provocadora.
In sa literadura sa pràtica est bènnida documentada dae Judith Donath in su 1999, chi aiat tzitadu medas esèmpios bènnidos de vàrios grupos Usenet.
Donath aiat donadu una sintètica panoràmica de is cumportamentos chi si basant in sa cunfusione intre comunidade fìsica e virtuale.
De manera alternativa, s'orìgine diat acudire de unu àteru significadu de su verbu inglesu to troll, mòere a cosa de papare de manera de spìnghere unu pische a bicare.[2] Segundu custa interpretatzione, sceti a pustis diat èsser naschida s'identificatzione cun su personàgiu mitològicu.
De su sustantivu troll derivant comunemente, siat in limba inglesa siat tràmite s'adatamentu a sa limba italiana, su verbu to troll (traduidu in trollare o trolleggiare), trolling (trolleggio), overas s'agire comente a unu troll (fomentare is ànimos provocatoriamente).
In su limbàgiu de internèt, donare de troll a calicunu signìficat ddi narrer a motivatzione pro ita agit, mentras su verbu derivadu (to troll, trollare) descriet sa pertzetzione chi si tenet su cumportamentu suo. S'atzione de si cumportare comente a unu troll podet però èsser ligada fintzas a su cuntestu e a sa personalidade de chi iscriet. Est possìbile, difatis, agire comente a unu troll sena nd'tenner s'intentzione: irritande una comunidade in manera non voluntàriu e in bona fide.
Su significadu de troll tenet làcanas sugetivas e variàbiles a segunda de su cuntestu: unu cumportamentu chi in sa cunversatzione interpersonale diat pòder bènner cunsideradu unu simple infogu o un'iscatu de ira, diat pòder èsser etichettadu comente "trollare" in is discussiones subra Internèt. Una discussione animada pro calincunu interessante, diat pòder èsser reputata de troll pro àteros.
Nòdidas[modìfica | modìfica su còdighe de orìgine]
- ↑ Matthias Schwartz, http://www.nytimes.com/2008/08/03/magazine/03trolls-t.html.
- ↑ merriam-webster.com, http://www.merriam-webster.com/dictionary/troll.


text:
Benedetto dae Norcia
Benedetto, Beneittu est naschidu a Norcia, in su 480, de familia ricca chi l'at mandadu a Roma a istudiare. Ma s'est prestu istraccadu de sa tzitade. Si retirada a Subiaco, e faghede vida de eremida. A poi si ch'andada a Montecassino e fundada unu monasteru. Iscriede sa Regula, fundada subra su mottu: ora et labora, prega e trabaglia. Funi sos tempos de sas invasiones barbaricas, e sos monasteros benedettinos ana salvadu s'Europa, ca funi tzentros de cultura, de istrutzione e de trabagliu. Est mortu su 546. Est patronu d'Europa. Sa festa s'11 de triulas( e no pius in beranu!).